open-index/open-wikipedia-markdown huggingface dataset:
ସେଫାଜୋଲିନ

{{Drugbox
| Watchedfields = changed
| verifiedrevid = 443508421
| drug_name =
| IUPAC_name = (6*R*,7*R*)-3-{[(5-methyl-1,3,4-thiadiazol-2-yl)thio]methyl}-8-oxo-7-[(1*H*-tetrazol-1-ylacetyl)amino]-5-thia-1-azabicyclo[4.2.0]oct-2-ene-2-carboxylic acid
| image = Cefazolin.svg
| image2 = Cefazolin ball-and-stick.png

| pronounce = 
| tradename = Ancef, Cefacidal, other
| Drugs.com = 
| pregnancy_AU = B1
| pregnancy_US = B
| legal_status = Rx-only
| routes_of_administration = intravenous, intramuscular

| bioavailability = NA
| metabolism = ?
| elimination_half-life = 1.8 hours (given IV)2 hours (given IM)
| excretion = kidney, unchanged

| CAS_number_Ref = 
| CAS_number = 25953-19-9
| ATC_prefix = J01
| ATC_suffix = DB04
| ATC_supplemental = 
| PubChem = 33255
| DrugBank_Ref = 
| DrugBank = DB01327
| ChemSpiderID_Ref = 
| ChemSpiderID = 30723
| UNII_Ref = 
| UNII = IHS69L0Y4T
| KEGG_Ref = 
| KEGG = D02299
| ChEBI_Ref = 
| ChEBI = 474053
| ChEMBL_Ref = 
| ChEMBL = 1435

| C=14 | H=14 | N=8 | O=4 | S=3
| molecular_weight = 454.51 g/mol
| smiles = O=C2N1/C(=C(\CS[C@@H]1[C@@H]2NC(=O)Cn3nnnc3)CSc4nnc(s4)C)C(=O)O
| StdInChI_Ref = 
| StdInChI = 1S/C14H14N8O4S3/c1-6-17-18-14(29-6)28-4-7-3-27-12-9(11(24)22(12)10(7)13(25)26)16-8(23)2-21-5-15-19-20-21/h5,9,12H,2-4H2,1H3,(H,16,23)(H,25,26)/t9-,12-/m1/s1
| StdInChIKey_Ref = 
| StdInChIKey = MLYYVTUWGNIJIB-BXKDBHETSA-N
}}

**ସେଫାଜୋଲିନ** (ଇଂରାଜୀ ଭାଷାରେ ତିନି ପ୍ରକାର ବନାନରେ ଲେଖାଯାଏ: **Cefazolin** **cefazoline** ଓ **cephazolin**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଜୀବାଣୁ ସଂକ୍ରମଣର (bacterial infection) ଚିକିତ୍ସାରେ ବ୍ୟବ‌ହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ସେଲ୍ୟୁଲାଇଟିସ୍, ମୂତ୍ରନଳୀ ସଂକ୍ରମଣ  (urinary tract infections), ନିମୋନିଆ, ଏଣ୍ଡୋକାର୍ଡ଼ାଇଟିସ (endocarditis), ଗଣ୍ଠି ସଂକ୍ରମଣ ( joint infection) ଓ ପିତ୍ତନଳୀ ସଂକ୍ରମଣ (biliary tract infections) ରୋଗମାନଙ୍କରେ ଦିଆଯାଏ । ପ୍ରସବ ସମୟରେ ଓ ଅପରେଶନ ପୂର୍ବରୁ ଗ୍ରୁପ ବି ସ୍ଟ୍ରେପ୍ଟୋକୋକାଲ ଡିଜିଜର (group B streptococcal disease) ପ୍ରତିଷେଧ ନିମନ୍ତେ ଦିଆଯାଏ । ଏହା ଇଞ୍ଜେକସନ ଆକାରରେ ଶିରାଭ୍ୟନ୍ତରରେ (vein) ଓ ମାଂସପେଶୀରେ (injection into a muscle) ଦିଆଯାଇପାରେ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି, ଇଷ୍ଟ ସଂକ୍ରମଣ (yeast infections) ଓ ଆଲର୍ଜି ପ୍ରତିକ୍ରିୟା (allergic reactions) ହୋଇପାରେ । ସ୍ତନ୍ୟପାନ ଓ ଗର୍ଭାବସ୍ଥାରେ ଏହା ଅପେକ୍ଷାକୃତ ନିରାପଦ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ (generic medication) ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୁଲ୍ୟ ୨୫ରୁ ୫୦ ଡଲାର ।

## ଆଧାର 
ଶ୍ରେଣୀ:ଔଷଧ
ଆମୋକ୍ସିସିଲିନ/କ୍ଲାଭୁଲାନିକ ଏସିଡ

**ଆମୋକ୍ସିସିଲିନ/କ୍ଲାଭୁଲାନିକ ଏସିଡ** (ଇଂରାଜୀ ଭାଷାରେ **Amoxicillin/clavulanic acid**, ଅନ୍ୟ ନାମ କୋ-ଆମୋକ୍ସିକ୍ଲାଭ/**co-amoxiclav** ଏକ ଆଣ୍ଟିବାୟୋଟିକ ଯାହା ଅନେକ ସଂକ୍ରମଣର (bacterial infections) ଚିକିତ୍ସାରେ ଦିଆଯାଏ । ଏହି ଔଷଧଟି ତିନୋଟି ଔଷଧର ମିଶ୍ରଣ ଯଥା:- ଆମୋକ୍ସିସିଲିନ, ବିଟା-ଲାକ୍ଟମ ଆଣ୍ଟିବାୟୋଟିକ (β-lactam antibiotic) ଓ ପଟାସିଅମ କ୍ଲାଭୁଲାନେଟ (potassium clavulanate, ଯାହା ଏକ ବିଟା-ଲାକ୍ଟାମେଜ ଇନହିବିଟର (β-lactamase inhibitor) । ଆମୋକ୍ସିସିଲିନ/କ୍ଲାଭୁଲାନିକ ଏସିଡ ଦିଆଯାଉଥିବା ନିର୍ଦ୍ଦିଷ୍ଟ ରୋଗମାନଙ୍କ ନାମ ମଧ୍ୟକର୍ଣ୍ଣ ପ୍ରଦାହ, ସ୍ଟେପଥ୍ରୋଟ, ନିମୋନିଆ, ସେଲ୍ୟୁଲାଇଟିସ୍, ମୂତ୍ରନଳୀ ସଂକ୍ରମଣ, ପଶୁ କାମୁଡ଼ା ଓ ଯକ୍ଷ୍ମା ଇତ୍ୟାଦି ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି ଓ ଆଲର୍ଜି ପ୍ରତିକ୍ରିୟା (allergic reactions) ହୋଇପାରେ । ପେନିସିଲିନ ଆଲର୍ଜି (penicillin allergy) ଇତିହାସ ଥିବା ଲୋକଙ୍କୁ ଏହା ଦେବାକୁ ମନା କରାଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୫୦ରୁ ୧୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ବଡ଼ି

**ବଡ଼ି** ଏକ ପାରମ୍ପାରିକ ଓଡ଼ିଆ ଖାଦ୍ୟ । ଏହା ବଟା ବିରିରେ ମସଲା ମିଶେଇ ତାହାକୁ ଖରାରେ ଶୁଖାଇ ତିଆରି କରାଯାଏ । ଶୁଖିଲା ବଡ଼ିକୁ ସାଇତି ରଖି ପରେ ଭାଜି ବିଭିନ୍ନ ତରକାରିରେ ପକାଇ କିମ୍ବା କେବଳ ଚୁରି ଖିଆଯାଇଥାଏ । ବଡ଼ି ଓଡ଼ିଶା ସମେତ ବିହାର, ପଶ୍ଚିମ ବଙ୍ଗଳା ଆଦି ରାଜ୍ୟରେ ମଧ୍ୟ ଖିଆଯାଇଥାଏ । ବଡ଼ି ବେସର, ଶାଗ ଖରଡ଼ା, ଭଜା, ଖଟା, ସନ୍ତୁଳା ଆଦିରେ ପଡ଼ିଥାଏ ।

## ପ୍ରକାର 
### ରନ୍ଧା 
* ବଡ଼ିଚୁରା:

ବଡ଼ିଚୁରା ପାଇଁ ବଡ଼ିକୁ ଭାଜି, ଚୁରି, ସେଥିରେ କଞ୍ଚା ଲଙ୍କା, ପିଆଜ, ରସୁଣ ଆଦି ଛେଚି ମିଶାଇ ତିଆରି କରାଯାଇଥାଏ ।

## ଆଧାର 
ଶ୍ରେଣୀ:ଓଡ଼ିଆ ଖାଦ୍ୟ
ସେଫୋଟାକ୍ସିମ

**ସେଫୋଟାକ୍ସିମ** (ଇଂରାଜୀ ଭାଷାରେ **Cefotaxime**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର (bacterial infections) ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଗଣ୍ଠି ସଂକ୍ରମଣ (joint infections), ପେଲଭିକ ଇନଫ୍ଲାମେଟରି ଡିଜିଜ (pelvic inflammatory disease), ମେନିଞ୍ଜାଇଟିସ, ନିମୋନିଆ, ମୁତ୍ରନଳୀ ସଂକ୍ରମଣ (urinary tract infections), ସେପ୍ସିସ, ଗନରିଆ, ଓ ସେଲ୍ୟୁଲାଇଟିସ୍ ଇତ୍ୟାଦି ରୋଗମାନଙ୍କର ନିମନ୍ତେ ଦିଆଯାଏ । ସେଫୋଟାକ୍ସିମ ଇଞ୍ଜେକସନ ଆକାରରେ ଶିରାଭ୍ୟନ୍ତରରେ (injection into a vein) ବା ମାଂସପେଶୀରେ (muscle) ଦିଆଯାଏ ।

  
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଆଲର୍ଜି ପ୍ରତିକ୍ରିୟା (allergic reactions) ଓ ଇଞ୍ଜେକସନ ନେବା ସ୍ଥଳରେ ପ୍ରଦାହ ଆଦି ଲକ୍ଷଣ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଲସ୍ଟ୍ରିଡିଅମ ଡିଫିସିଓ ତରଳ ଝାଡ଼ା ହୋଇପାରେ । ପେନିସିଲିନ penicillin ପ୍ରତି ଆନାଫାଇଲାକ୍ସିସ ଥିବା ଲୋକମାନଙ୍କୁ ଏହି ଇଞ୍ଜେକସନ ଦିଆଯାଏ ନାହିଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ (generic medication) ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୧୦୦ରୁ ୨୦୦ ଡଲାର ।

## ଆଧାର 
ଶ୍ରେଣୀ:ଔଷଧ
ସେଫଟାଜିଡିମ

**ସେଫଟାଜିଡିମ** (ଇଂରାଜୀ ଭାଷାରେ **Ceftazidime**, ବିକ୍ରୟ ନାମ ଫୋରଟାଜ/**Fortaz**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ଦିଆଯାଏ ।  ନିର୍ଦ୍ଦିଷ୍ଟ ଭାବରେ ଏହା ଗଣ୍ଠି ସଂକ୍ରମଣ ( joint infection), ମେନିଞ୍ଜାଇଟିସ, ନିମୋନିଆ, ସେପ୍ସିସ, ମୂତ୍ରନଳୀ ସଂକ୍ରମଣ (urinary tract infections), ମାଲିଗନାଣ୍ଟ ଓଟାଇଟିସ ଏକ୍‌ସଟର୍‌ନା (malignant otitis externa), ସୁଡୋମୋନାସ ଏରୁଜିନୋସା ସଂକ୍ରମଣ (*pseudomonas aeruginosa* infection), ଓ ଭିବ୍ରିଓ ସଂକ୍ରମଣ (vibrio infection) ଏହା ଶିରାଭ୍ୟନ୍ତରରେ (injection into a vein) ବା ମାସପେଶୀରେ (muscle) ଇଞ୍ଜେକସନ ଆକାରରେ ଦିଆଯାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ଆଲର୍ଜି ପ୍ରତିକ୍ରିୟା (allergic reactions) ଓ ଇଞ୍ଜେକସନ ନେବା ସ୍ତାନରେ ଯନ୍ତ୍ରଣା ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା (*Clostridium difficile* diarrhea) ହୋଇପାରେ । ପେନିସିଲିନ ପ୍ରତି ଆନାଫାଇଲାକ୍‌ସିସ ଥିବା ରୋଗୀଙ୍କୁ ଏହି ଔଷଧ ଦିଆଯାଏ ନାହିଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସେଫଟାଜିଡିମ ଜେନେରିକ ଔଷଧ (generic medication) ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୂଲ୍ୟ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ଇମିପେନେମ/ସିଲାସ୍ଟାଟିନ

**ଇମିପେନେମ/ସିଲାସ୍ଟାଟିନ** (ଇଂରାଜୀ ଭାଷାରେ **Imipenem/cilastatin**, ବିକ୍ରୟ ନାମ ପ୍ରାଇମାକ୍ସିନ/**Primaxin**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ବ୍ୟବ‌ହାର କରାଯାଏ । ଏହା ଇମିପେନେମ (imipenem) ଓ ସିଲାସ୍ଟାଟିନ cilastatin ଔଷଧ ଦ୍ୱୟର ମିଶ୍ରଣରେ ତିଆରି ହୁଏ ।  ନିର୍ଦ୍ଦିଷ୍ଟ ଭାବରେ ଏହା ନିମୋନିଆ, ସେପ୍ସିସ, ଗଣ୍ଠି ସଂକ୍ରମଣ ( joint infection), ମୂତ୍ରନଳୀ ସଂକ୍ରମଣ (urinary tract infections), ଏଣ୍ଡୋକାର୍ଡ଼ାଇଟିସ (endocarditis) ଉଦର ସଂକ୍ରମଣ (intra-abdominal infections) ଇତ୍ୟାଦି ରୋଗରେ ଦିଆଯାଏ । ଏହା ଶିରାଭ୍ୟନ୍ତରରେ (injection into a vein) ବା ମାସପେଶୀରେ (muscle) ଇଞ୍ଜେକସନ ଆକାରରେ ଦିଆଯାଏ । 

ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା ଓ ଇଞ୍ଜେକସନ ନେବା ସ୍ଥାନରେ କଷ୍ଟ ଇତ୍ୟାଦି ଲକ୍ଷଣ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା (*Clostridium difficile* diarrhea) ଆନାଫାଇଲସସି୍ ଭଳି ଆଲର୍ଜି ପ୍ରତିକ୍ରିୟା (allergic reactions) ହୋଇପାରେ । କାର୍ବାପେନେମ  (carbapenem) ପରିବାରର ଇମିପେନେମ ଏକ ଔଷଧ ଯାହା ଜୀବ ଆବରଣକୁ (cell wall) ବାଧା ଦିଏ ।  ସିଲାସ୍ଟାଟିନ ଔଷଧ ଡିହାଇଡ୍ରୋପେପ୍ଟାଇଜ ୧ର କାର୍ଯ୍ୟକୁ ଅବରୋଧ କରିବାଦ୍ୱାରା ଇମିପେନେମ କ୍ଷୟ ପ୍ରକ୍ରିୟାର ପ୍ରତିରୋଧ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୧୨.୬୮ରୁ ୬୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୂଲ୍ୟ ୨୦୦ଡଲାରରୁ ଅଧିକ ଥାଏ । 

## ଆଧାର 
ଶ୍ରେଣୀ:ଔଷଧ
କ୍ଲୋଫାଜିମିନ

**କ୍ଲୋଫାଜିମିନ** (ଇଂରାଜୀ ଭାଷାରେ **Clofazimine**, ବିକ୍ରୟ ନାମ ଲାମ୍ପ୍ରିନ/**Lamprene**) ଏକ ଔଷଧ ଯାହା **କୁଷ୍ଠ** ରୋଗ ଚିକିତ୍ସା ନିମନ୍ତେ **ରିଫାମ୍ପିସିନ** ଓ **ଡାପ୍‌ସୋନ୍** ସ‌ହିତ ଦିଆଯାଏ । ଅନ୍ୟାନ୍ୟ ରୋଗମାନଙ୍କରେ ଏହାର ବ୍ୟବ‌ହାର ବିଷୟରେ ଯଥେଷ୍ଟ ପ୍ରମାଣ ମିଳୁନି ।  ଏହା ପାଟିରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଚିକିତ୍ସାର କ୍ରୟ ମୂଲ୍ୟ ପ୍ରାୟ ୨୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ମିଳେନି, କିନ୍ତୁ ୟୁସ ଡିପାର୍ଟମେଣ୍ଟ ଅଫ ହେଲ୍ଥ ଆଣ୍ଡ ହ୍ୟୁମାନ ସର୍ଭିସେସ (US Department of Health and Human Services) ସଂସ୍ଥାରେ ମିଳେ । 

## ଆଧାର 
ଶ୍ରେଣୀ:ଔଷଧ
ବିସ୍ମୟ ମହାନ୍ତି

**ବିସ୍ମୟ ମହାନ୍ତି** (ଜନ୍ମ: ୨୬ ଫେବୃଆରୀ ୧୯୯୭) ଜଣେ ଇଂରାଜୀ କବିତାକାର । ସେ ରାଉରକେଲାରେ ଜନ୍ମଗ୍ରହଣ କରିଥିଲେ । ୨୦୧୫ରେ ଆମେରିକାରୁ ପ୍ରକାଶିତ ପୁସ୍ତକ ଦି ଇୟର ଅଫ୍ ଦି ପୋଏଟ୍‌ର ଦ୍ୱିତୀୟ ଭାଗର ଜାନୁଆରୀ ମାସ ସଂସ୍କରଣରେ ତାଙ୍କର କବିତା ପ୍ରକାଶିତ ହୋଇଥିଲା ।

## ପ୍ରାରମ୍ଭିକ ଜୀବନ
ବିସ୍ମୟ ମହାନ୍ତି ସୁନ୍ଦରଗଡ଼ ଜିଲ୍ଲାର ରାଉରକେଲାଠାରେ ୨୬ ମଇ ୧୯୯୭ରେ ଜନ୍ମଗ୍ରହଣ କରିଥିଲେ । ବିସ୍ମୟଙ୍କର ପିତାମାତାଙ୍କ ନାମ ହେଉଛି ବିଜୟ କୁମାର ମହାନ୍ତି ଏବଂ ପୁଷ୍ପିତା ମହାନ୍ତି । ବିସ୍ମୟଙ୍କର ଅଜା ଭୂପେନ ଦାସ ମହାପାତ୍ର ହେଉଛନ୍ତି ରାଉରକେଲାର ଜଣେ ସାହିତ୍ୟିକ । ବିସ୍ମୟଙ୍କର ପିତା ବଡ଼ବିଲଠାରେ କଳିଙ୍ଗ ୱାର୍କସ୍‌ରେ ପରିଚାଳକ ଭାବରେ କାର୍ଯ୍ୟ କରୁଥିଲେ । ତାଙ୍କୁ ୬ ବର୍ଷ ହୋଇଥିବା ବେଳେ ସେ ବଡ଼ବିଲରେ କୌଣସି ସାଙ୍ଗ ନ ପାଇ ବ‌ହିକୁ ନିଜର ସାଥିଭାବରେ ଗ୍ରହଣ କରିନେଇଥିଲେ ଏବଂ ସବୁବେଳେ ବ‌ହି ପଠାରେ ମନୋନିବେଶ କରୁଥିଲେ । 

ସେ ଚତୁର୍ଥ ଶ୍ରେଣୀରେ ପଢ଼ୁଥିବା ବେଳେ ଲେଖାଲେଖି ଆରମ୍ଭ କରିଥିଲେ । କାଳକ୍ରମେ ସେ କବିତା ଲେଖିବା ଆରମ୍ଭ କରିଥିଲେ । ବଡ଼ବିଲର ସେଣ୍ଟ ମେରି ବିଦ୍ୟାଳୟରେ ଦଶମ ଶ୍ରେଣୀ ପାଠ ଶେଷ କରିବା ପରେ ବିସ୍ମୟ ରାଉରକେଲାର ଚିନ୍ମୟ ବିଦ୍ୟାଳୟରେ ଦ୍ୱାଦଶ ଶ୍ରେଣୀ ଯାଏ ପଢ଼ିଥିଲେ । ସେ ଦ୍ୱାଦଶ ଶ୍ରେଣୀରେ ପଢ଼ୁଥିବା ବେଳେ ତାଙ୍କର କବିତାଗୁଡ଼ିକୁ ବିଭିନ୍ନ ୱେବସାଇଟ୍, ବ୍ଲଗ ଏବଂ ଫେସବୁକ ଭଳି ସୋସିଆଲ ମିଡ଼ିଆରେ ଲେଖୁଥିଲେ । ୨୦୧୫ ମସିହାରେ ଆମରିକାରୁ ପ୍ରକାଶିତ ପୁସ୍ତକ ଦି ଇୟର ଅଫ୍ ଦି ପୋଏଟ୍ ପାଇଁ ସେ ତାଙ୍କର କବିତା ପଠାଇଥିଲେ ଏବଂ ସେହି ପୁସ୍ତକରେ ତାଙ୍କର ଏକ କବିତା ପ୍ରକାଶ ପାଇଥିଲା । ୨୦୧୬ ମସିହାରେ ୱାରଲ୍ଡ ହିଲିଂ ୱାରଲ୍ଦ ପିସ୍‌ର ୨୦୧୬ ସଂସ୍କରଣରେ ବିସ୍ମୟଙ୍କର ଏକ କବିତା ପ୍ରକାଶିତ ହୋଇଥିଲା । ବିସ୍ମୟ ଏବେ ସରକାରୀ ବୈଷୟିକ ମହାବିଦ୍ୟାଳୟ, କଳାହାଣ୍ଡିରେ କମ୍ପ୍ୟୁଟର ବିଜ୍ଞାନର ଛାତ୍ର ।

## କବିତା ପ୍ରକାଶିତ ହୋଇଥିବା ପୁସ୍ତକ
* ଦି ଇୟର ଅଫ୍ ଦି ପୋଏଟ୍- ୨୦୧୫
* ୱାରଲ୍ଡ ହିଲିଂ ୱାରଲ୍ଦ ପିସ୍- ୨୦୧୬

## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଆଇସୋନିଆଜିଡ

**ଆଇସୋନିଆଜିଡ** (ଇଂରାଜୀ ଭାଷାରେ **Isoniazid**, ଅନ୍ୟ ନାମ **isonicotinylhydrazide** ବା **ଆଇଏନଏଚ**/**INH**) ଏକ ଆଣ୍ଟିବାୟୋଟିକ (antibiotic) ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ ।   ଗୁପ୍ତ ଯକ୍ଷ୍ମା ନିମନ୍ତେ କେବଳ ଏହି ଔଷଧ ଦିଆଯାଇପାରେ । ଯକ୍ଷ୍ମା ନ କରୁଥିବା ଏମ ଆଭିଅମ (M. avium), ଏମ କାନସାସି (M. kansasii) ଓ ଏମ ଜେନୋପି (M. xenopi) ଇତ୍ୟାଦି ମାଇକୋବ୍ୟାକ୍ଟେରିଆ ଜୀବାଣୁମାନଙ୍କ (atypical types of mycobacteria) ନିମନ୍ତେ ମଧ୍ୟ ଏହା ଦିଆଯାଇପାରେ । ଏହା ପାଟିରେ ଦିଆଗଲେ ମଧ୍ୟ ମାଂସପେଶୀ ଇଞ୍ଜେକସନ (injection into a muscle) ଆକାରରେ ଦିଅଯାଏ । ଗର୍ଭାବସ୍ଥାରେ ଏହାର ନିରାପତ୍ତା ନେଇ ସ୍ପଷ୍ଟ ଚିତ୍ର ନାହିଁ । ସ୍ତନ୍ୟପାନ ସମୟରେ ବ୍ୟବ‌ହାର କରାଯାଇପାରେ । ପାର୍ଶ୍ୱ ପ୍ରତିକ୍ରିୟା ନିବାରଣ ନିମନ୍ତେ ପାଇରିଡକ୍ସିନ Pyridoxine ଦିଆଯାଇପାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ (generic medication) ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ୨୫ ଡଲାରରୁ କମ ।

## ଆଧାର 
ଶ୍ରେଣୀ:ଔଷଧ
ପାଇରାଜିନାମାଇଡ

**ପାଇରାଜିନାମାଇଡ** (ଇଂରାଜୀ ଭାଷାରେ **Pyrazinamide**) ଏକ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସାରେ ଦିଆଯାଏ ।  ଗୁପ୍ତ ଯକ୍ଷ୍ମା ନିମନ୍ତେ ଏହା ସାଧରାଣତଃ ଦିଆଯାଏନାହିଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପାଇରାଜିନାମାଇଡ ଜେନେରିକ ନାମରେ ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର କ୍ରୟ ମୂଲ୍ୟ ୨.୭୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର କ୍ରୟ ମୁଲ୍ୟ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ଭ୍ୟାକୁମ୍ କ୍ଲିନର୍

**ଭ୍ୟାକୁମ୍ କ୍ଲିନର୍** ଝାଡୁଦାର୍ ଭାବରେ ମଧ୍ୟ ଜଣାଶୁଣା **|** ଏହି ଯନ୍ତ୍ରଟି ସାଧାରଣତଃ ଚଟାଣ, ସତରଞ୍ଜି, ପରଦା ଆଦିରୁ ଧୂଳି ଶୋଷିବା ଲାଗି ବ୍ୟବହାର କରାଯାଏ | ଏଥିରେ ଧୂଳିକୁ ଶୋଷିବା ଲାଗି ଗୋଟିଏ ବାୟୁ ପମ୍ପ୍ ରହିଛି | ଏହି ପମ୍ପ୍ ଆଂଶିକ ଶୁନ୍ୟତା ସୃଷ୍ଟି କରିବାରେ ସହାୟକ ହୋଇଥାଏ | ସମସ୍ତ ଧୂଳି ଓ ଅଳିଆ ଗୋଟିଏ ଆବର୍ଜନା ଥଳିରେ ପରବର୍ତ୍ତୀ ନିଷ୍କାସନ ଲାଗି ସଂଗୃହିତ ହୋଇ ରହିଥାଏ | ଏହି ଯନ୍ତ୍ରଟି ଘରେ ଓ କଳକାରଖାନାରେ ମଧ୍ୟ ବ୍ୟବହାର କରାଯାଏ |

## ଇତିହାସ
ଭ୍ୟାକୁମ୍ କ୍ଲିନର୍ କାର୍ପେଟ୍ ସ୍ୱିପର‌ଠାରୁ ଜାତ ହୋଇଥିଲା, ଯାହା ଏକ ମାନବଚାଳିତ ଭ୍ୟାକୁମ୍ କ୍ଲିନର୍ ଥିଲା |  ୧୮୬୦ରେ କାର୍ପେଟ୍ ସ୍ୱିପର୍ ଡାନିୟଲ୍ ହେସଙ୍କଦ୍ୱାରା ଉଦ୍ଭାବିତ ହୋଇଥିଲା | ଏହା ହେଉଛି ୧୮୬୦ରେ ତିଆରି କରାଯାଇଥିବା ପ୍ରଥମ ମାନବଚାଳିତ ମଡେଲ୍ | ବିଂଶ ଶତାଦ୍ଦି ବେଳକୁ ପ୍ରଥମ ମୋଟର୍-ଚାଳିତ ମଡେଲ୍ ଦେଖାଯାଇଥିଲା | ଆଉଗୋଟିଏ ମଡେଲ୍ (୧୮୬୯) **"ହ୍ୱିର୍ଲ୍ ବ୍ୱିନ୍ଡ୍"**, ୧୮୬୮ରେ ସିକାଗୋରେ **ଇଭ୍ସ୍ ଡବ୍ଲୁ. ମ୍ୟାକ୍ ଗାଫେ**ଙ୍କଦ୍ୱାରା ଉଦ୍ଭାବିତ ହୋଇଥିଲା | ଏହି ଭାରି ଯନ୍ତ୍ରଟିରେ ଏକ ବେଲ୍ଟ ଚାଳିତ ପଙ୍ଖା ଲାଗିଥିଲା, ଯାହାକୁ ହାତରେ ବୁଲାଇବାକୁ ପଡୁଥିଲା | ତେଣୁ ଏହାକୁ ଚଳାଇବାରେ ଅସୁବିଧା ହେଉଥିଲା | ଏହା ସତ୍ତ୍ୱେ ମଧ୍ୟ ବାଣିଜ୍ୟ କ୍ଷେତ୍ରରେ ଏହି ଯନ୍ତ୍ରଟି ମିଶ୍ରିତ ସଫଳତା ହାସଲ୍ କରିଥିଲା | ୧୮୭୬ରେ ଏହି ମଡେଲ୍ ସହିତ ସାମଞ୍ଜସ୍ୟ ଥିବା ଆଉ ଏକ ମଡେଲ୍ ମେଲ୍-ଭିଲ୍ଲେ ଆର୍. ବିସ୍ସେଲ୍ଲ (ଗ୍ରାନ୍ଡ୍ ରାପିଡ୍, ମିଚିଗାନ୍) ମଧ୍ୟ ତିଆରି କରିଥିଲେ | ପରେ ସେହି କମ୍ପାନି ନିଜର ସଫାକରିବା ଉପକରଣ ତାଲିକାରେ **"ସହଜରେ ସ୍ଥାନାନ୍ତରିୟ ଭ୍ୟାକୁମ୍ କ୍ଲିନର୍"**କୁ ମିଶାଇ ଥିଲା | 

## ପ୍ରକାର 
ଏହି ଯନ୍ତ୍ରର ଆକାର ପ୍ରକାରକୁ ନେଇ ଅନେକ ବିବିଧତା ଦେଖା ଦେଇ ଥାଏ |

ଯଥା:- 
* ଛୋଟ ବ୍ୟାଟେରି ଚାଳିତ
* ଶକ୍ତି ଚାଳିତ ହାତ ଯନ୍ତ୍ର
* ଚକ ଲଗା ଘରୋଇ ମଡେଲ୍
* କଳକାରଖାନାରେ ବ୍ୟବହୃତ ବଡ଼ ମଡେଲ୍

କଳକାରଖାନାରେ ବ୍ୟବହୃତ ଭ୍ୟାକୁମ୍ କ୍ଲିନର୍ ବହୁତ ବଡ଼ ବଡ଼; ଯାହାକି ଶହ ଶହ ଲିଟର୍ ଆବର୍ଜନା ସଫା କରିପାରିବ | ଅପମିଶ୍ରିତ ମାଟି ସଫା କରିବା ଲାଗି ସ୍ୱୟଂ ଚାଳିତ ଟ୍ରକ୍ର୍ ବ୍ୟବହାର କରାଯାଉଛି | ଏଥିରେ ଧୂଳି ସହିତ ତରଳ ପଦାର୍ଥ ସଫା କରିପାରିଲା ପରି ବିଶେଷ ଭ୍ୟାକୁମ୍ କ୍ଲିନର୍ ରହିଥାଏ |

## ଆଧାର
ଶ୍ରେଣୀ:ଯନ୍ତ୍ର
ଅରକ୍ଷିତ ଦାସ

**ଅରକ୍ଷିତ ଦାସ** (୧୭୭୮- ୧୮୩୭ ମାଘମାସ କୃଷ୍ଣପକ୍ଷ ଏକାଦଶୀ) ଜଣେ ଓଡ଼ିଆ କବି ଓ ହିନ୍ଦୁ ସନ୍ଥ । ସେ ଗଞ୍ଜାମ ଜିଲ୍ଲା ବଡ଼ଖେମୁଣ୍ଡିର ବିଜୟନଗର ଗଡ଼ରେ  ଜନ୍ମଗ୍ରହଣ କରିଥିଲେ ।  ତାଙ୍କର ପିଲାବେଳ ନାମ ଥିଲା ବଲଭଦ୍ର ଦାସ । ପିଳାବେଳୁ ତାଙ୍କର ଧର୍ମଭାବ ଜାଗ୍ରତ ହୋଇଥିଲା । ତାଙ୍କୁ ବାରବର୍ଷ ହୋଇଥିବାବେଳେ ତାଙ୍କରପିତା ପଦ୍ମନାଭ ଦେବ ପାଠ ପରୀକ୍ଷା କରିବା ସମୟରେ ସେ ପିତାଙ୍କୁ କହିଲେ, "ହେ ପିତା ! ମୁଁ ତ ପରମ ପାଠ ପଡୁଛି, ଅନ୍ୟପାଠ ପଢିବାର ପ୍ରୟୋଜନ କ'ଣ ?"

ବିଦ୍ୟାଟି ବେଦ ଯେ ବୋଲଇ । ତହିଁଁରେ ମୋର କାର୍ଯ୍ୟ ନାହିଁ ॥
ଭାବେ ଅବିଦ୍ୟା ପରମକୁ । ଭାବେ ଭରସା ମୋର ତାଙ୍କୁ ॥

ଏହିପରି ଚିନ୍ତାରୁ ନିବୃତ କରିବାପାଇଁ ତାଙ୍କ ପିତା ରାଜକନ୍ୟାକୁ ବିବାହ ଦେବା କଥା କହିବାରୁ ମହାମୁନି କପିଳ ଶୁଭଦେବଙ୍କ ଭଳି ପିତାଙ୍କୁ ପରମ ତତ୍ତ୍ୱ ବୁଝାଇ କହିଲେ, "ହେ ପିତା ! ଯେ ମାତା ରୂପେ ଜନ୍ମ କରି ପୁତ୍ର ହୋଇଲି ମୁଁ ତାଙ୍କରି ପ୍ରତିମାକୁ ବିଭା ହେଲେ ଧର୍ମଟି ସହିବକି ଭଲେ, କି କଥା କହିଲ ହେତାତ ସେଇଟି ମୋର ନିଜ ମାତା ତା' ପରେ ଘର ତ୍ୟାଗ କରି କଚେରୀ ଘରକୁ ଚାଲିଆସିଥିଲେ । ସେଠାରେ ରହୁଥିବା ସାଧୁସନ୍ଥମାନଙ୍କ ସେବାରେ ନିଜକୁ ନିୟୋଜିତ କରିଥିଲେ । ଠିକ୍ ତାର ରାତ୍ରିରେ ନିକଟବର୍ତ୍ତି ଜଣେ ବିଧବା ବ୍ରାହ୍ମଣର ବାଡିରୁ ସେ କଦଳି ପତ୍ର କାଟୁଥିବା ବେଳେ ବ୍ରହ୍ମଣୀ ପତ୍ର କଟା ହେବ ଶୁଣି- " କିଏ ଗୋଟେ ଅରକ୍ଷିତ ମୋ ବାଡ଼ିରୁ ପତ୍ର କାଟୁଛି " କହି ଧାଇଁ ଆସିଲା ଏବଂ ରାଜପୁତ୍ରଙ୍କୁ ଦେଖି ଆବାକ୍ ହୋଇଗଲେ, ଏଥିରେ ରାଜପୁତ୍ର ବ୍ରହ୍ମଣୀଙ୍କୁ ସାନ୍ତନା ଦେଇ କହିଲେ " ମା' ଆଜି ପର୍ଯ୍ୟନ୍ତ ମୋ ନା' ପାଉନଥିଲି, କିନ୍ତୁ ଆଜି ତୁମ ଦୟାରୁ ମୁଁ ଅରକ୍ଷିତ ନାମଟି ପାଇଗଲି " ।

## ଓଳାଶୁଣୀ ମେଳା 
ଓଳାଶୁଣୀ ମେଳା ମାଘ କୃଷ୍ଣପକ୍ଷ ଏକାଦଶୀରେ ହୋଇଥାଏ । ଏହା ସନ୍ଥ ଅରକ୍ଷିତ ଦାସଙ୍କ ଶ୍ରାଦ୍ଧ ଦିବସ । ସନ୍ଥ ଅରକ୍ଷିତ ଦାସଙ୍କ ଶ୍ରାଦ୍ଧ ଦିବସ ଦୁଇ ଦିନ ଧରି ପାଳନ କରଯାଇଥାଏ । ଏହି ମେଳାରେ ଓଡ଼ିଶା ବାହାରୁ ମଧ୍ୟ ଲୋକଙ୍କର ସମାବେଶ ଦେଖିବାକୁ ମିଳେ । ପ୍ରଥମ ଶ୍ରାଦ୍ଧ ଦିବସରୁ ଏହା ବାର ଦିନ ପର୍ଯନ୍ତ ଲୋକଙ୍କର ସମାବେଶ ଦେଖିବାକୁ ମିଳେ ।
## ରଚନା ବଳୀ 
* ଭକ୍ତିଟୀକା
* ମୋକ୍ଷ ଉପାଧି
* ମହୀମଣ୍ଡଳ ଗୀତା

## ଆଧାର 
ଶ୍ରେଣୀ:୧୭୭୮ ଜନ୍ମ
ଶ୍ରେଣୀ:୧୮୩୭ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ସନ୍ଥକବି
କୟାଁ ଜନଜାତି

**କୟାଁ** ଓଡ଼ିଶାର ଏକ ଜନଜାତି ମଧ୍ୟରୁ ଅନ୍ୟତମ । କୟାଁ ଜନଜାତିର ସଦସ୍ୟମାନେ ମୁଖ୍ୟତଃ ମାଲକାନଗିରି ଜିଲ୍ଲାରେ ବସବାସ କରନ୍ତି । ଉଭୟ ସମତଳ ଚାଷ ଓ ପୋଡ଼ୁ ଚାଷ ଉପରେ ଏମାନେ ନିର୍ଭର କରନ୍ତି । 

ଏମାନଙ୍କ ନାୟକକୁ 'ପେଦ୍ଦା' କୁହନ୍ତି । ଏମାନଙ୍କ ଆଦିବାସୀ ପୂର୍ବପ୍ରଚଳିତ ପଞ୍ଚାୟତ ପ୍ରଥାରେ ଯେଉଁ ନିଷ୍ପତ୍ତି ନିଆଯାଏ ତାହା ସମସ୍ତେ ମାନିବାକୁ ବାଧ୍ୟ । ଗ୍ରାମର ଯେ କୌଣସି ଗଣ୍ଡଗୋଳର ସମାଧାନ ପଞ୍ଚାୟତଦ୍ୱାରା ହିଁ କରାଯାଏ । ଏହାଙ୍କ ସମାଜରେ ଅନ୍ୟ ଲୋକଙ୍କ ସମ୍ପତ୍ତିର ବ୍ୟବହାରକୁ ଦୋଷ ବୋଲି ଧରାଯାଏ । ଉଦାହରଣ ସ୍ୱରୂପ, କୌଣସି ଫଳ ଗଛ ଉପରେ ଥିଲା ଯାଏଁ ତାହା ବୃକ୍ଷର ମାଲିକଙ୍କ ଛଡ଼ା ଅନ୍ୟ କେହି ଛୁଇଁଲେ ଦଣ୍ଡନୀୟ, କିନ୍ତୁ ତାହା ଭୂଇଁରେ ପଡ଼ିଲେ ସର୍ବସାଧାରଣଙ୍କ ସମ୍ପତ୍ତି ଭାବେ ଧରାଯାଏ । 

## ଜୀବନଶୈଳୀ 
thumb|କୟାଁମାନଙ୍କ ନୃତ୍ୟରେ ପୁରୁଷମାନଙ୍କଦ୍ୱାରା ବ୍ୟବହୃତ ଶିରୋଭୂଷଣ
କୟାଁ ପରିବାରରେ ବାଲ୍ୟ ଅବସ୍ଥାକୁ ସାତ ବିଭାଗରେ ବିଭକ୍ତ କରାଯାଏ-
# **ଉକାଡ଼ତା ଉଞ୍ଜିତୋ :** ଶିଶୁ ଦୋଳିରେ ଝୁଲିବା ଅବସ୍ଥା
# **କାପାମୁଣ୍ଡିଟା :** ଶିଶୁ ଗଡ଼ିବା ଅବସ୍ଥା
# **କୁଡ଼ିଗାଇତିତେ :** ଶିଶୁ ବସିକରି ଗୁରୁଣ୍ଡିବା ଅବସ୍ଥା
# **ମାର୍ମିଣ୍ଡାନ :** ଶିଶୁ ଗୁରୁଣ୍ଡିବା ଅବସ୍ଥା
# **ତାଗସି ଦୁଦେର :** ବାଉଁଶ ତିଆରି ଫ୍ରେମ ସାହାଯ୍ୟରେ ଚାଲିବା ଅବସ୍ଥା 
# **ଗୁଣ୍ଡୁଗୁଣ୍ଡୁ ମିନିତେ :** ଶିଶୁ ଧାଇଁବା ଅବସ୍ଥା
# **ଗାଟି ମିରିଟ :** ଶିଶୁ ବେଗରେ ଧାଇଁବା ଅବସ୍ଥା
କୟାଁମାନଙ୍କ ନାମକରଣ ବହୁ ସୀମିତ । ସାଧାରଣତଃ ଗୋଟିଏ କୟାଁ ବସବାସରେ ଏକାଧିକ ଲୋକଙ୍କ ସମାନ ନାମ ଥିବା ପରିଲକ୍ଷିତ ହୁଏ । ବିଶେଷ ଦ୍ରଷ୍ଟବ୍ୟ ଯେ କୟାଁମାନେ ପୁନର୍ଜନ୍ମରେ ବିଶ୍ୱାସ ରଖିଥିବାରୁ ନାତିମାନଙ୍କ ନାମକରଣ ଅଜାଙ୍କ ନାମରେ ଦିଆଯାଇଥାଏ ।

କୟାଁମାନଙ୍କ ବିଚାରରେ ଗାଈଙ୍କ ଦୁଧ କେବଳ ବାଛୁରୀ ପିଇବାପାଇଁ ଉଦ୍ଦିଷ୍ଟ । ଏହା ବିଶେଷତଃ ଖରାଦିନରେ ପାଳନ କରାଯାଏ, ଯେତେବେଳେ ବାଛୁରୀମାନଙ୍କୁ ପାନୀୟ ନ ମିଳିଲେ ତାଙ୍କ ଜୀବଙ୍କୁ ସଙ୍କଟ ଥାଏ । ତେଣୁ ସେମାନେ ଗ୍ରୀଷ୍ମ ଋତୁରେ ଗାଈମାନଙ୍କ କ୍ଷୀର ଦୁଁହନ୍ତି ନାହିଁ , କିନ୍ତୁ ବର୍ଷାଦିନରେ ଅଳ୍ପ ପରିମାଣରେ କ୍ଷୀର ଦୁଁହି ତହିଁରୁ  ଦହି ପ୍ରସ୍ତୁତ କରନ୍ତି । କୟାଁ ସମାଜରେ ଯାହା ପାଖରେ ବେଶୀ ପରିମାଣରେ ଜମି ଓ ଗୋସମ୍ପଦ ରହିଛି ତାହାଙ୍କୁ ଧନୀ ଭାବେ ଗ୍ରହଣ କରାଯାଏ ଓ ତାହାଙ୍କୁ ବିଶେଷ ସମ୍ମାନ ଦିଆଯାଇଥାଏ । କୌତୂହଳର ବିଷୟ ଯେ ସେମାନେ ବିନା ଗୋରୁଶାଳାରେ ଗାଈମାନଙ୍କୁ ରଖିଥାନ୍ତି । 

### ଶିକାର 
କୟାଁମାନେ ଶିକାରପ୍ରିୟ । ବର୍ଷସାରା ସେମାନେ ଜଙ୍ଗଲି ପକ୍ଷୀ, ଠେକୁଆ, ଗୁଣ୍ଡୁଚି ମୂଷା ଓ ବଣୁଆ ମୂଷା ଶିକାର କରିଥାନ୍ତି । ଇଂରାଜୀ କାଲେଣ୍ଡରର ଏପ୍ରିଲ ଓ ମେ ମାସରେ ସେମାନେ ''''ବିଜା ପାଣ୍ଡୁ'''' ନାମକ ଉତ୍ସବ ପାଳନ କରିଥାନ୍ତି, ଯେଉଁଥିରେ ଗ୍ରାମର ପୁରୁଷମାନେ ବଣକୁ ଯାଇ ଶିକାର କରନ୍ତି ।

ଶ୍ରେଣୀ:ଓଡ଼ିଶାର ଅନୁସୂଚିତ ଜନଜାତି
ରିଫାବୁଟିନ

**ରିଫାବୁଟିନ** (ଇଂରାଜୀ ଭାଷାରେ **Rifabutin** ବା **Rfb**) ଏକ ଆଣ୍ଟିବାୟୋଟିକ (antibiotic) ଯାହା ଯକ୍ଷ୍ମା ଚିକିତ୍ସାରେ ଦିଆଯାଏ ଓ ମାଇକୋବ୍ୟାକ୍ଟେରିଅମ ଆଭିଅମ କମ୍ପ୍ଲେକ୍ସ (*Mycobacterium avium* complex) ରୋଗର ପ୍ରତିଷେଧ ତ‌ଥା ଚିକିତ୍ସା ନିମନ୍ତେ ଦିଆଯାଏ । ଆଣ୍ଟିରେଟ୍ରୋଭାଇରାଲ ଚିକିତ୍ସାରେ ଥିବା ଏଚଆଇଭି/ଏଡସ ରୋଗୀ ରିଫାମ୍ପିନ (rifampin) ସ‌ହ୍ୟ କରିପାରୁନଥିଲେ କେବଳ ଏହି ରିଫାବୁଟିନ ଦିଆଯାଏ । ସକ୍ରିୟ ଯକ୍ଷ୍ମା ରୋଗର ଚିକିତ୍ସାରେ ଏହା ଅନ୍ୟାନ୍ୟ ଆଣ୍ଟିମାଇକୋବ୍ୟାକ୍ଟେରିଆଲ (antimycobacterial medication) ସ‌ହିତ ଦିଆଯାଏ । ଔଷଧ ପ୍ରତିରୋଧକ ଗୁପ୍ତ ଯକ୍ଷ୍ମା (drug-resistant TB) ରୋଗରେ କେବଳ ଏହି ଔଷଧ ଦିଆଯାଇପାରେ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ପ୍ରାୟ ୩୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଚିକିତ୍ସା ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାରରୁ ଅଧିକ ।

## ଆଧାର 
ଶ୍ରେଣୀ:ଔଷଧ
ସଚ୍ଚିଦାନନ୍ଦମ ଗଣନାଟ୍ୟ

**ସଚ୍ଚିଦାନନ୍ଦ ଗଣନାଟ୍ୟ** ଓଡ଼ିଶାର ଏକ ଅଗ୍ରଣୀ ଗଣନାଟ୍ୟ ଅଟେ । ଏହା ବାବା ବଳିଆଙ୍କ ପୃଷ୍ଠପୋଷାକତାରେ ୨୦୦୪ ମସିହାରେ ଗଠିତ ହୋଇଥିଲା ।

୨୦୧୭ ମସିହା ଖଣ୍ଡଗିରି ମେଳାର ଜାଗମରାର ଇନ୍ଦିରା ପଡ଼ିଆରେ ୫ରୁ ୯ ତାରିଖ ଯାଏଁ ଏହାର ନାଟକ ମଞ୍ଚସ୍ଥ ହୋଇଥିଲା ।
## କଳାକାର ଓ ନିର୍ଦ୍ଦେଶକ
ଦାମ ପଣ୍ଡା, ଟୁନା ପଣ୍ଡା, ମନ୍ଦାକିନୀ, ଖଳନାୟକ ଲକ୍ଷ୍ମୀଧର ନାୟକ ମଣ୍ଡୁ, ରତ୍ନାକର, ଦୁଲାଳ, କାଳିଆ, ଦୀପୁ, ମଙ୍ଗୁଳି, ବାବୁଲି, ସୁଶାନ୍ତ, ହାସ୍ୟ ଅଭିନେତା ରମା ଦାସ, ଧଡ଼ିଆ, ନାୟିକା ମାମା, ପ୍ରିୟା, ଯଶୋଦା, ସାନମାମା, ରୁପା ପ୍ରମୁଖ ଏହାର କଳାକାର ଅଟନ୍ତି । ଲାଲବିରେନ ରାୟ, ତାପସ ସ୍ୱାଇଁ ପ୍ରମୁଖ ଏହି ଯାତ୍ରାର ପାର୍ଟିରେ ନିର୍ଦ୍ଦେଶନା ଦିଅନ୍ତି ।
## ଚର୍ଚ୍ଚିତ ନାଟକ
ମୁଁ ମନ୍ତ୍ରୀଙ୍କ ବୋହୁ, ରାତିର ତାତି, ନାରୀ ତୋର କେତେ ରୂପ କେତେ କାହାଣୀ, ପ୍ରେମ ନଗରୀରେ ପ୍ରୀତି ବଜାର, କାହାଣୀ ପର ପାରିର, ଯେଉଁଠି ଆରମ୍ଭ ସେଇଠି ଶେଷ ଆଦି ଏହି ଅପେରା ଦଳର ଚର୍ଚ୍ଚିତ ଯାତ୍ରା ଅଟେ ।

## ଆଧାର
ଶ୍ରେଣୀ:ଓଡ଼ିଆ ଯାତ୍ରାପାର୍ଟି
ବରା

**ବରା** ଭାରତରେ ଖିଆଯାଉଥିବା କେତେକ ଛଣା ଖାଦ୍ୟର ଏକ ସାଧାରଣ ନାମ । ବିଭିନ୍ନ ପ୍ରକାରର ବରାସବୁକୁ ଫ୍ରିଟର, ଡୋନଟ, ଓ ଡମ୍ପଲିଙ୍ଗ ଆଦି ଭାବେ ବର୍ଣ୍ଣନା କରାଯାଇପାରେ । ଏହାର ବଡ଼ା, ବଡ଼େ, ବଡ଼ାଇ ଆଦି ନାମରେ ମଧ୍ୟ ପରିଚିତ ।

ବିଭିନ୍ନ ଧରଣର ବରା ଯଥା ଓଡ଼ିଶାର ଚାଉଳ ଓ ବିରିରୁ ତିଆରି ବରାରୁ ନେଇ ଅରୁଆ ଓ ଉଷୁନା ଚାଉଳକୁ ବିରି ସହ ବାଟି ତିଆରି କରାଯାଉଥିବା ଚାଉଳ ବରା, ଦକ୍ଷିଣ ଭାରତର ମେଦୁ ବଡ଼ା ଓ ପଶ୍ଚିମ ଭାରତର ଆଳୁ ବଡ଼ା ଆଦି ଭିନ୍ନ ଭିନ୍ନ ଶସ୍ୟରୁ ତିଆରି । ଏଗୁଡ଼ିକ ସକାଳେ ବା ଅନ୍ୟସମୟରେ ଜଳଖିଆ ଖିଆଯାଇଥାନ୍ତି ଭାବେ କିମ୍ବା ଦହିବରା-ଆଳୁଦମ ଓ ବଡ଼ା ପାଓ ଆଦି ଅନ୍ୟ ଖାଦ୍ୟ ତିଆରିରେ ଲାଗିଥାନ୍ତି ।

## ପ୍ରକାର ଭେଦ 
### ଚାଉଳ ବରା 
**ଚାଉଳ ବରା** ଓଡ଼ିଶାର ବଲାଙ୍ଗୀର ଜିଲ୍ଲାରେ ଜଣାଶୁଣା ଏକ ଚାଉଳ-ତିଆରି ବରା । ବତୁରା ଉଷୁନା ଓ ଅରୁଆ ଚାଉଳ, ବିରିକୁ ବାଟି ସେଥିରେ କଟା ଲଙ୍କା, ଅଦା, କଟା ଭୁରୁସଙ୍ଗା ପତ୍ର ଆଦିକୁ ମିଶାଇ ଗୁଲୁଗୁଲା ଭଳି ଗୋଲ ଗୋଲ କରି ତେଲରେ ଛାଣି ଏହା ତିଆରି କରାଯାଏ ।
## ଗ୍ୟାଲେରି

File:Medu Vadas.JPG|thumb|Medu Vadas
File:Idli and Medu Vada.JPG|thumb|Idli and Medu Vada
File:Medu Vada.JPG|thumb|Medu Vada
File:Medu Vada and Sambhar.JPG|thumb|Medu Vada and Sambhar
File:Aesthetic Medu Vadai.jpg|thumb|Aesthetic Medu Vadai
File:Medu Wada, served with chutney.JPG|thumb|Medu Wada, served with chutney
File:Vada 4.jpg|thumb|Vada 4
File:Vada 2.jpg|thumb|Vada 2
File:Sambar Vada.JPG|thumb|Sambar Vada
File:Vada Sambhar.PNG|thumb|Vada Sambhar

## ଆଧାର 
ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ସରୋଜିନୀ ଷଡ଼ଙ୍ଗୀ

**ସରୋଜିନୀ ଷଡ଼ଙ୍ଗୀ** (ଜନ୍ମ : ୧୯୫୧) କଟକରେ ରହୁଥିବା ଜଣେ ସ୍ତ୍ରୀ ରୋଗ ଓ ପ୍ରସବ ତତ୍ତ୍ୱ ବିଶେଷଜ୍ଞ ଡାକ୍ତର ତଥା ଓଡ଼ିଆ କବି । କବିତା ବ୍ୟତୀତ ତାଙ୍କ ଲିଖିତ ପ୍ରବନ୍ଧ ବହୁବାର ଓଡ଼ିଆ ସମ୍ବାଦପତ୍ରରେ ପ୍ରକାଶିତ ହୋଇଛି ।

ସରୋଜିନୀ, ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟ କଟକରୁ ଏମ.ବି.ବି.ଏସ ଏବଂ ପି.ଜି.ଆଇ ଚଣ୍ଡୀଗଡ଼ରୁ ସ୍ନାତକୋତ୍ତର ପାଠ ପଢ଼ିଛନ୍ତି । ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରେ ତାଙ୍କର ପ୍ରଥମ ଚାକିରି ହୋଇଥିଲା । କଲେଜରେ ପଢ଼ିବା ସମୟରୁ ତାଙ୍କର କବିତା ବିଭିନ୍ନ ପତ୍ର ପତ୍ରିକାରେ ପ୍ରକାଶିତ ହୋଇଆସୁଥିଲା । ସେହି ସବୁ କବିତାକୁ ନେଇ ସରୋଜିନୀ ନିଜର ପ୍ରଥମ କବିତା ସଂକଳନ ସୂର୍ଯ୍ୟସ୍ନାନ ପ୍ରକାଶ କରିଥିଲେ ।

## ରଚିତ ପୁସ୍ତକ 
* ସୂର୍ଯ୍ୟସ୍ନାନ
* ଆଖି କଥା କହେ
* ମନସ୍ୱିନୀ
* ଅସବର୍ଣ୍ଣା
* ତନ୍ମୟ ତଥାସ୍ତୁ
* ମା ନୁହେଁ ପତିତା 

## ପୁରସ୍କାର ଓ ସମ୍ମାନ 
* ଭାନୁଜୀ ରାଓ ସ୍ମାରକୀ ପୁରସ୍କାର - ୨୦୧୩

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଶାର ଲୋକ
ଇଥାମ୍ବୁଟଲ

**ଇଥାମ୍ବୁଟଲ** (ଇଂରାଜୀ ଭାଷାରେ **Ethambutol** ବା **ଇଏମ୍‌ବି**/**EMB** ବା **ଇ**/**E**) ଏକ ଔଷଧ ଯାହା **ଯକ୍ଷ୍ମା** ରୋଗ ଚିକିତ୍ସାରେ ପ୍ରାଥମିକ ଚିକିତ୍ସା ଭାବରେ ବ୍ୟବ‌ହାର ଦିଆଯାଏ । ମାଇକୋବାକ୍ଟେରିଅମ ଆଭିଅମ (Mycobacterium avium complex) ଓ ମାଇକୋବାକ୍ଟେରିଅମ କାନସାସି (Mycobacterium kansasii) ଜୀବାଣୁ ନିମନ୍ତେ ଏହି ଔଷଧ ଦିଆଯାଇପାରେ । ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦୃଷ୍ଟି ସମସ୍ୟା, ଗଣ୍ଠି ଯନ୍ତ୍ରଣା, ଅଇ, ମୁଣ୍ଡବଥା ଓ ଥକ୍କାଣ ଅନୁଭବ ଇତ୍ୟାଦି ଲକ୍ଷଣ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା (liver problems) ଓ ଆଲର୍ଜି ପ୍ରତିକ୍ରିୟା (allergic reactions) ହୋଇପାରେ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁର ଆଖି ସମସ୍ୟା ସୃଷ୍ଟି କରୁଥିବା ନେଇ ଚିନ୍ତିତ ଅଛି । ଇଥାମ୍ବୁଟଲଦ୍ୱାରା ଜୀବାଣୁ ଜୀବକୋଷ ମେଟାବୋଲିଜ୍ମର (metabolism) କାର୍ଯ୍ୟରେ ବାଧା ସୃଷ୍ଟି ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ (generic medication) ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ମୂଲ୍ୟ ୧୦୦ରୁ ୨୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ରିଫାପେଣ୍ଟିନ

{{Drugbox
| verifiedrevid = 464382415
| IUPAC_name = (7*S*,9*E*,11*S*,12*R*,13*S*,14*R*,15*R*,16*R*,17*S*,18*S*,19*E*,21*Z*,26*E*)-26-{[(4-cyclopentylpiperazin-1-yl)amino]methylidene}-2,15,17,29-tetrahydroxy-11-methoxy-3,7,12,14,16,18,22-heptamethyl-6,23,27-trioxo-8,30-dioxa-24-azatetracyclo[23.3.1.14,7.05,28]triaconta-1(28),2,4,9,19,21,25(29)-heptaen-13-yl acetate
| image = Rifapentine.svg
| width = 250

| tradename =  
| Drugs.com = 
| MedlinePlus = a602026
| pregnancy_category = C
| legal_status =  
| routes_of_administration = by mouth

| bioavailability = increases when administered with food
| protein_bound =  
| metabolism =  
| elimination_half-life =

| CAS_number_Ref = 
| CAS_number = 61379-65-5
| ATC_prefix = J04
| ATC_suffix = AB05
| ATC_supplemental =  
| PubChem = 5462354
| DrugBank_Ref = 
 | DrugBank = DB01201
| ChemSpiderID_Ref = 
| ChemSpiderID = 10482075
| NIAID_ChemDB = 007686
| UNII_Ref = 
| UNII = XJM390A33U
| KEGG_Ref = 
| KEGG = D00879
| ChEBI_Ref = 
| ChEBI = 45304
| ChEMBL_Ref = 
| ChEMBL = 1660

| C=47 | H=64 | N=4 | O=12 
| molecular_weight = 877.031 g/mol
| smiles = CC(=O)O[C@H]3[C@H](C)[C@H](O)[C@H](C)[C@@H](O)[C@@H](C)\C=C\C=C(\C)C(=O)Nc6c(/C=N/N1CCN(CC1)C2CCCC2)c(O)c5c4C(=O)[C@@](C)(O/C=C/[C@H](OC)[C@H]3C)Oc4c(C)c(O)c5c6O
| StdInChI_Ref = 
| StdInChI = 1S/C47H64N4O12/c1-24-13-12-14-25(2)46(59)49-37-32(23-48-51-20-18-50(19-21-51)31-15-10-11-16-31)41(56)34-35(42(37)57)40(55)29(6)44-36(34)45(58)47(8,63-44)61-22-17-33(60-9)26(3)43(62-30(7)52)28(5)39(54)27(4)38(24)53/h12-14,17,22-24,26-28,31,33,38-39,43,53-57H,10-11,15-16,18-21H2,1-9H3,(H,49,59)/b13-12+,22-17+,25-14-,48-23+/t24-,26+,27+,28+,33-,38-,39+,43+,47-/m0/s1
| StdInChIKey_Ref = 
| StdInChIKey = WDZCUPBHRAEYDL-GZAUEHORSA-N
| synonyms = 3{[(4-cyclopentyl-1-piperazinyl)imino]methyl}rifamycin
}}

**ରିଫାପେଣ୍ଟିନ** (ଇଂରାଜୀ ଭାଷାରେ **Rifapentine** ବା **RPT**, ବିକ୍ରୟ ନାମ **ପ୍ରିଫଟିନ**/**Priftin**) ଏକ ଆଣ୍ଟିବାୟୋଟିକ (antibiotic) ଯାହା ଯକ୍ଷ୍ମା ରୋଗର ଚିକିତ୍ସାରେ ଦିଆଯାଏ । ସକ୍ରିୟ ଯକ୍ଷ୍ମା ରୋଗରେ ଏହା ଅନ୍ୟାନ୍ୟ ଯକ୍ଷ୍ମା ଔଷଧ (antituberculosis medication) ସ‌ହିତ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ପ୍ରାୟ ୧୦୦ରୁ ୨୦୦ ଡଲାର । ପୃଥିବୀର ଅନେକ ସ୍ଥାନରେ ୨ନ ୨୦୧୫ ସୁଦ୍ଧା ଏହା ମିଳୁନଥିଲା ।

## ଆଧାର 
ଶ୍ରେଣୀ:ଔଷଧ
ବେଙ୍ଗ ବାଇଦ

**ବେଙ୍ଗ ବାଇଦ** (ଓଡ଼ିଆରେ ବେଙ୍ଗ ବାଜା ଓ ବେଙ୍ଗ ପାଟିଆ ନାମରେ, ବଙ୍ଗଳାରେ "ଚୁରଚୁରି", ଓ କନ୍ନଡ଼ରେ "ବୁଡ଼ୁ ବୁଡ଼ିକେ" ନାମରେ ମଧ୍ୟ ଜଣା) ଓଡ଼ିଶା ଓ ଭାରତର ବିଭିନ୍ନ ଅଞ୍ଚଳରେ ପିଲାଙ୍କ ଖେଳିବା ପାଇଁ ବ୍ୟବହୃତ ଏକ ଛୋଟ ବାଜା । ଏହାକୁ ବିଞ୍ଚଣା ଭଳି ଘୁରାଇଲେ ଏହା ବାଜିଥାଏ । ଏଥିରେ ଏକ ରବର ଫିତାଦ୍ୱାରା ଦୁଇଟି ଫଟୋ ଫିଲ୍ମକୁ ଛନ୍ଦାଯାଇଥାଏ । ଆଉ ଏକ ରବରରେ କାଠିଟିଏ ଏହି ଫିଲ୍ମରେ ଲଗାଯାଇଥାଏ । ଏକ ବେଣ୍ଟରେ ଏସବୁକୁ ଖଞ୍ଜାଯାଇ କାଠିଟିକୁ ଏକ ଛୋଟ ସିଲିଣ୍ଡର ଭଳି ଆକୃତିର ବାଜାର ମଝିଆଡ଼କୁ ରଖାଯାଇଥାଏ । ଏହାକୁ ହାତରେ ଘୁରାଇଲେ କାଠିଟି ଫିଲ୍ମରେ ବାଜି ଛୋଟ ବାଜା ଉପରେ ପିଟି ହୋଇଥାଏ ଓ ବାଜାଟି ବାଜିଥାଏ ।

## ନାମକରଣ 
ଏହି ବାଜାଟି ବାଜିଲେ ବେଙ୍ଗ ରଡ଼ି ପରି ଶୁଭୁଥିବାରୁ ଏହାକୁ ବେଙ୍ଗବାଜା ବୋଲି କହାଯାଏ । ଅଞ୍ଚଳଭେଦରେ ଏହା ବେଙ୍ଗ ବାଜା, ବେଙ୍ଗ ବାଇଦ, ବେଙ୍ଗ ପାଟିଆ ଆଦି ନାମରେ ଜଣା । 

## ଜଣାଶୁଣା ଚଳଣିରେ 
* ଓଡ଼ିଆ ଲେଖକ ନଦୀୟା ବିହାରୀ ମହାନ୍ତିଙ୍କ ଏକ ଶିଶୁଙ୍କ ନିମନ୍ତେ ପ୍ରକାଶିତ ବହିର ନାମ *ବେଙ୍ଗ ବାଇଦ* ।

## ଗଠନ 
thumb|ବେଙ୍ଗ ବାଇଦର ଗଠନ
ଏକ ବାଉଁଶ କାଠିରେ ଦୁଇଟି ଫଟି ଫିଲ୍ମକୁ ଛକି କରି ପୂରାଯାଇ ଚାରୋଟି କବାଟ ଭଳି ଆକୃତି ତିଆରି କରାଯାଇଥାଏ । ଅଲଗା ରଙ୍ଗର ଆଲୁଅ ପାଇଁ ତିଆରି ରଙ୍ଗ ଜରିକୁ ଏକ ଛୋଟ ବାଉଁଶ ମୁଦି ଉପରେ ଟାଣ କରି ମଡ଼ାଯାଇ ବାଜା ତିଆରି କରାଯାଇଥାଏ । ବାଜାଟିକୁ ଦୁଇଟି ତାରରେ କାଠିରେ ବନ୍ଧାଯାଇଥାଏ । ସେହି ଦୁଇଟି ତାରରେ ଏକ ରବର ଫିତା ବାନ୍ଧି ସେଥିରେ ଏକ ଛୋଟ କାଠି ଲଗାଯାଇଥାଏ । ବଡ଼ କାଠିକୁ ହାତରେ ଧରି ବିଞ୍ଚଣା ଭଳି ବୁଲାଇଲେ ଛୋଟ କାଠିଟି ବାଜା ଉପରେ ବାଜିଥାଏ ।

### ଉଦାହରଣ
## ଆଧାର
ଆମିକାସିନ

**ଆମିକାସିନ** (ଇଂରାଜୀ ଭାଷାରେ **Amikacin**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଜୀବାଣୁ ସଂକ୍ରମଣର bacterial infections ଚିକିତ୍ସା ନିମନ୍ତେ ଦିଆଯାଏ ।  ଗଣ୍ଠି ସଂକ୍ରମଣ (joint infections), ଉଦର ସଂକ୍ରମଣ (intraabdominal infections), ମେନିଞ୍ଜାଇଟିସ୍, ନିମୋନିଆ, ସେପ୍ସିସ ଓ ମୂତ୍ରନଳୀ ସଂକ୍ରମଣ ଇତ୍ୟାଦି ରୋଗମାନଙ୍କରେ ଏହା ଦିଆଯାଏ । ଆମିକାସିନ ଇଞ୍ଜେକସନ ଆକାରରେ ମାଂସପେଶୀରେ (muscle|) ବା ଶିରାଭ୍ୟନ୍ତରରେ (injection into a vein) ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର କ୍ରୟ ମୂଲ୍ୟ ୧୩.୮୦ରୁ ୧୩୦.୫୦ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏକ କୋର୍ଷ ଚିକିତ୍ସାର ମୂଲ୍ୟ ପ୍ରାୟ ୨୫ରୁ ୫୦ ଆମେରିକୀୟ ଡଲାର । ଏହା କାନାମାଇସିନ (kanamycin)ରୁ ପ୍ରସ୍ତୁତ ହୁଏ ।

## ଆଧାର 
ଶ୍ରେଣୀ:ଔଷଧ
କାପ୍ରିଓମାଇସିନ

**କାପ୍ରିଓମାଇସିନ** (ଇଂରାଜୀ ଭାଷାରେ **Capreomycin**) ଏକ ଆଣ୍ଟିବାୟୋଟିକ (antibiotic) ଯାହା ଯକ୍ଷ୍ମା ରୋଗ ଚିକିତ୍ସା ନିମନ୍ତେ ଅନ୍ୟ ଔଷଧମାନଙ୍କ ସ‌ହିତ ଦିଆଯାଏ । ସକ୍ରିୟ ଔଷଧରୋଧୀ ଯକ୍ଷ୍ମା ରୋଗ (drug resistant tuberculosis) ନିମନ୍ତେ ଏହା ଦ୍ୱିତୀୟ ଧାଡ଼ିର ଔଷଧ ଭାବରେ ଦିଆଯାଏ । ଏହା ଶିରାଭ୍ୟନ୍ତରରେ (injection into a vein) ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ ।

କାପ୍ରିଓମାଇସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ଶ୍ରବଣ ସମସ୍ୟା, ଶରୀର ନିୟନ୍ତ୍ରଣ ଅଭାବ ଓ ଇଞ୍ଜେକସନ ନେବା ସ୍ଥାନରେ ଯନ୍ତ୍ରଣା ଇତ୍ୟାଦି ଦେଖାଯାଏ । ପକ୍ଷାଘାତ paralysis ଯୋଗୁ ଶ୍ୱାସକ୍ରିୟା ଅସୁବିଧା ହୋଇ ମୃତ୍ୟୁ ହୋଇପାରେ । ଏହା ସ୍ଟ୍ରେପ୍ଟୋମାଇସିନ ଓ ଭେସ୍ଟିବୁଲୋକ‌କ୍ଲିଆର ସ୍ନାୟୁ (auditory vestibular nerve) ନଷ୍ଟ କରୁଥିବା ଔଷଧ ସାଥୀରେ ଦିଆଯାଏ ନାହିଁ । ବୃକ୍‌କ ଓ ଶ୍ରବଣ ସମସ୍ୟା ସୃଷ୍ଟି କରୁଥିବାରୁ ଶିଶୁ ଉପରେ ପ୍ରଭାବ ପଡ଼ିବା ଭୟରେ ଏହା ଗର୍ଭାବସ୍ଥାରେ ଦିଆଯାଏ ନାହିଁ । ଏହାର କାର୍ଯ୍ୟବିଧି ଅଜ୍ଞାତ ଅଛି ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଡୋଜର ହୋଲସେଲ ମୂଲ୍ୟ ୬.୨୫ରୁ ୮.୯୮ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ତାରକ ମେହତା

***ତାରକ ମେହତା*** ଏକ ଭାରତୀୟ ଲେଖକ ଅଟନ୍ତି । ସେ ମୁଖ୍ୟତଃ **(ଦୁନିଆନେ ଓନ୍ଧା ଚଷମା)** ଗୁଜୁରାଠି ଭାଷାରେ ଏକ ଲେଖା ଲେଖିବା କାରଣରୁ ଜଣା ଯା'ନ୍ତି । ସେ ବହୁ ପ୍ରକାରର ହାସ୍ୟ କାହାଣୀ ଗୁଜୁରାଠି ଭାଷାରେ ଅନୁବାଦ କରିଛନ୍ତି ।  ତାଙ୍କର ସାପ୍ତାହିକ ଲେଖା ପ୍ରଥମଥର ମାର୍ଚ୍ଚ ୧୯୭୧ ମସିହାରେ **ଚିତ୍ରଲେଖା**  ନାମକ ଏକ (ସାପ୍ତାହିକ) ଖବର କାଗଜରେ ପ୍ରକାଶ ହୋଇଥିଲା । ସେ ପାଖାପାଖି ୮୦ଟି ପୁସ୍ତକ ପ୍ରକାଶିତ କରି ସାରିଛନ୍ତି । ଯେଉଁଥିରୁ ୩ଟି ପୁସ୍ତକ ତାଙ୍କର **ଦିବ୍ୟ ଭାସ୍କର** ନାମକ ଖବର କାଗଜରେ ଛପା ଯିବା ଲେଖା ଉପରେ ଆଧାରିତ ।

୨୦୦୮ ମସିହାରେ ଅସିତ କୁମାର ମୋଦୀ ଏହି କାହାଣୀ ଉପରେ ***(ତାରକ ମେହତକା ଉଲଟା ଚଷମା)***  ତିଆରି କଲେ, ଯାହା **ସବ ଟିଭି** (ଇଂରାଜୀ : Sab TV - Sony)ରେ ପ୍ରସାରିତ ହୋଇଥାଏ । ଏହି କାହାଣୀରେ ଏକ ତାରକ ମେହତାଙ୍କର  ଚରିତ୍ର ମଧ୍ୟ ରହିଛି । ଏହି ଅଭିନୟରେ **ଶୈଳେଶ ଲୋଧା** ନିଭାଉ ଅଛନ୍ତି । 

## ବ୍ୟକ୍ତିଗତ ଜୀବନ
ତାଙ୍କର ଜନ୍ମ ଅହମଦାବାଦ, ଗୁଜରାଟରେ ହୋଇଥିଲା । ଏହା ପରେ ୨୦୦୦ ବର୍ଷରେ ସେ ତାଙ୍କର ଦ୍ୱିତୀୟ ପତ୍ନୀ *ଇନ୍ଦୁ*ଙ୍କ ସହ ୩୦ ବର୍ଷରେ ଚାଲି ଗଲେ । ପ୍ରଥମ ପତ୍ନୀ *ଇଲ୍ଲା*, ଯାହାଙ୍କର ପରେ *ମନୋହର ଯୋଶୀ*ଙ୍କ ସହ ବିବାହ ହୋଇଯାଏ ଏବଂ ୨୦୦୬ ମସିହାରେ ମୃତ୍ୟୁ ହୋଇଯାଏ । ମେହତାଙ୍କ ପ୍ରଥମ ପତ୍ନୀଙ୍କ ଝିଅ *ଇସାନୀ* ଆମେରିକାରେ ରହନ୍ତି , ଯାହାଙ୍କର ଦୁଇ ସନ୍ତାନ *କୁଶାଣ ଏବଂ ଶୈଳୀ* ଅଛନ୍ତି । 

## ଲେଖା
* ଦୁନିଆ ନେ ଓନ୍ଧା ଚଷମା 
* ଆ ଦୁନିଆ ପଞ୍ଜରପୋଲେ 
* ଏକ୍ସନ ରିପ୍ଲେ  ½
* ଅଲବେଲୁନ ଆମେରିକା ବନ୍ଥେଲୁନ ଆମେରିକା
* ଚମ୍ପକଲାଲ ତପୌନି ଯୁଗଲବନ୍ଦୀ
* ବେତାଜ ବାଟଲି ବଜ ପୋପଟଲାଲ ତରଜ
* ତାରକ ମେହତାକା ଉଲଟା ଚଷମା

## ପୁରସ୍କାର
୨୦୧୫ ମସିହାରେ ପଦ୍ମଶ୍ରୀ ପୁରସ୍କାରରେ ସମ୍ମାନିତ ହୋଇଥିଲେ ।

## ଆଧାର
ଶ୍ରେଣୀ:ପଦ୍ମଶ୍ରୀ ସମ୍ମାନିତ
କୃଷ୍ଣପ୍ରସାଦ ମିଶ୍ର

**କୃଷ୍ଣପ୍ରସାଦ ମିଶ୍ର** (୧୯ ଅପ୍ରେଲ ୧୯୩୩ - ୧୩ ଫେବୃଆରୀ ୧୯୯୪), ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ ଥିଲେ । ପ୍ରବନ୍ଧ ଓ ଉପନ୍ୟାସ କ୍ଷେତ୍ରରେ ମଧ୍ୟ ତାଙ୍କର ପ୍ରବେଶ ରହିଥିଲା । ତାଙ୍କ ସାହିତ୍ୟରେ ପ୍ରାଚ୍ୟ ଓ ପାଶ୍ଚାତ୍ୟ ଜୀବନ ଶୈଳୀର ଏକ ତୁଳନାତ୍ମକ ଦୃଷ୍ଟିଭଙ୍ଗି ପ୍ରକାଶିତ ହେଉଥିଲା । ବିଦେଶରେ ରହୁଥିବା ଭାରତୀୟମାନଙ୍କର ଦ୍ୱନ୍ଦ୍ୱକୁ ସେ ନିଜ ସାହିତ୍ୟରେ ଦେଖେଇବାକୁ ଚେଷ୍ଟା କରିଥିଲେ । ସେ ଜଣେ ଛାତ୍ରବତ୍ସଳ ଶିକ୍ଷକ ଓ ସୁବକ୍ତା ଥିଲେ ।

## ଜୀବନୀ 
କୃଷ୍ଣପ୍ରସାଦ, ୧୯୩୩ମସିହାରେ ବ୍ରହ୍ମପୁର ସହର ଅନ୍ତର୍ଗତ ଶଙ୍କରପୁରଠାରେ ଜନ୍ମଗ୍ରହଣ କରିଥିଲେ । ସେ, କଟକର ପ୍ୟାରୀମୋହନ ଏକାଡେମୀରୁ ମାଟ୍ରିକ ପାସ କରିଥିଲେ । ୧୯୫୬ ମସିହାରେ ବନାରସ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଦର୍ଶନଶାସ୍ତ୍ର ପାଠ୍ୟକ୍ରମରେ ପ୍ରଥମ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରିଥିଲେ । ତାପରେ ଆଇନ ପଢ଼ି, ଓକିଲାତି କରିଥିଲେ । ଭାରତୀୟ ପ୍ରଶାସନିକ ସେବାରେ କୃତକାର୍ଯ୍ୟ ହୋଇଥିଲେ ମଧ୍ୟ, ତାକୁ ପ୍ରତ୍ୟାଖ୍ୟାନ କରି ୧୯୫୯ମସିହାରେ ଅଧ୍ୟାପନା ବୃତ୍ତିକୁ ଆବୋରୀଥିଲେ । ପ୍ରଥମେ ବିଜେବି କଲେଜ(୧୯୫୯-୬୩) ଓ ପରେ ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରେ ଅଧ୍ୟାପନା କରିଥିଲେ । ପରବର୍ତ୍ତୀ ସମୟରେ କମନୱଲଥ ସ୍କଲାରସିପ ପାଇ, କାନାଡ଼ାର ଟରଣ୍ଟୋ ବିଶ୍ୱବିଦ୍ୟାଳୟରୁ ପିଏଚଡି କରିଥିଲେ । ୧୯୬୮ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରେ ପ୍ରାଧ୍ୟାପକ ଭାବରେ ଯୋଗଦେଇ, ୧୯୮୪ରେ ପ୍ରଫେସର ହୋଇଥିଲେ । ୧୯୮୮ରେ ସେ *ଓଡ଼ିଶା ଦର୍ଶନ କଂଗ୍ରେସ*ର ସଭାପତି ଅଳଙ୍କୃତ କରିଥିଲେ । ଅବସର ନେବା ପୁର୍ବରୁ ୧୯୯୪ ମସିହାରେ ଆକସ୍ମିକ ଭାବରେ ତାଙ୍କର ମୃତ୍ୟୁ ଘଟିଥିଲା ।

## ରଚନାବଳୀ 
ଅଧ୍ୟାପନା ଓ ସାହିତ୍ୟ ସର୍ଜନାକୁ ସମାନ ଗୁରୁତ୍ୱ ଦେଇଥିଲେ କୃଷ୍ଣପ୍ରସାଦ । ସେ ପ୍ରାୟ ୧୦୦ରୁ ଉର୍ଦ୍ଧ୍ୱ ଗଳ୍ପ ଲେଖିଥିଲେ । ଓଡ଼ିଆ ଗଳ୍ପକୁ ପାରମ୍ପାରିକ ପ୍ରବାହରୁ ଦୂରେଇ ନେଇ, ସେ ଏକ ନୂତନ ରୂପ ଦେବାକୁ ଚେଷ୍ଟା କରିଥିଲେ । 

### ଗଳ୍ପଗ୍ରନ୍ଥ 
* ଅରଣ୍ୟ ଉପବନ
* ପର୍ବତାରୋହଣ
* ନାୟଗ୍ରା ଓ ଦେବଯାନୀ
* ମାଣିକ୍ୟ ସଂଧାନ
* ଚିତ୍ରିତ ଚାଦର
* ଟ୍ରୋଜାନ ଅଶ୍ୱ
* କ୍ରୀତଦାସୀର କାବ୍ୟ
* ସନାତନ ଓଝା ଗଲେ କୁଆଡେ
* ଜଣେ ହିପି ତରୁଣୀର ଇତିବୃତ୍ତ
* ନିଜକୁ ନାୟକ କରି

### ଉପନ୍ୟାସ 
* ମୃଗତୃଷ୍ଣା
* ସିଂହକଟୀ
* ନେପଥ୍ୟେ
### ଭ୍ରମଣ କାହାଣୀ 
* କାନାଡ଼ା ଡାଏରୀ
### ପତ୍ରପତ୍ରିକା ସମ୍ପାଦନା 
* ମାନସ ପତ୍ରିକା

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଚିତ୍ରିତ ଚାଦର ପାଇଁ), ୧୯୮୫
* ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୧୯୭୨ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୧୯୯୪ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଗାଳ୍ପିକ
ଅନନ୍ତ କୁମାର ପଣ୍ଡା

**ଅନନ୍ତ କୁମାର ପଣ୍ଡା**(୦୧ ନଭେମ୍ବର ୧୯୩୪-୧୫ ଫେବୃଆରୀ ୨୦୧୭), ବାଲେଶ୍ୱର ଜିଲ୍ଲାର ଭୋଗରାଇଠାରେ ଜନ୍ମିତ ଜଣେ ଭାସ୍କର୍ଯ୍ୟ ଶିଳ୍ପୀ ଥିଲେ । ଭାସ୍କର୍ଯ୍ୟ କଳା କ୍ଷେତ୍ରରେ ନିପୁଣତା ପାଇଁ, ତାଙ୍କୁ ଧର୍ମପଦ ପୁରସ୍କାରରେ ସମ୍ମାନିତ କରାଯାଇଥିଲା । ଭାସ୍କର୍ଯ୍ୟ କଳା ବ୍ୟତିତ ତୈଳଚିତ୍ର, ଅଭିନୟ ଓ ଗଳ୍ପରଚନା ତାଙ୍କ ବ୍ୟକ୍ତିତ୍ୱର ଅନ୍ୟ ବିଭବ ଥିଲା ।

## ଜୀବନୀ 
ଅନନ୍ତ, ୧୯୩୪ ମସିହାରେ ଭୋଗରାଇଠାରେ ଜନ୍ମଗ୍ରହଣ କରିଥିଲେ । ଯୁବାବସ୍ଥାରୁ ସେ କଳା, ଅଭିନୟ ଓ ଛାତ୍ର ରାଜନୀତି ସହିତ ସଂଶ୍ଳିଷ୍ଟ ରହିଥିଲେ । ଫକୀର ମୋହନ କଲେଜରେ ପାଠ ପଢ଼ିବା ବେଳେ, *ମାଣିକ ଯୋଡ଼ି* ନାଟକରେ ନାରୀ ଭୂମିକାରେ ଅଭିନୟ କରି, ଶ୍ରେଷ୍ଠ ଅଭିନେତାର ପୁରସ୍କାର ପାଇଥିଲେ । ସେ ୧୯୫୯ ମସିହାରେ ଶାନ୍ତି ନିକେତନର ବିଶ୍ୱଭାରତୀ ବିଶ୍ୱବିଦ୍ୟାଳୟରୁ କଳାରେ ଡିପ୍ଲୋମା କରିଥିଲେ । ପ୍ରଥମ ଓଡ଼ିଆ ଭାବରେ ସେ ବିଶ୍ୱଭାରତୀ ବିଶ୍ୱବିଦ୍ୟାଳୟର ଛାତ୍ରସଂଘର କାର୍ଯ୍ୟକାରୀ ସଭାପତି ଭାବରେ ନିର୍ବାଚିତ ହୋଇଥିଲେ ।  ସେ ବାଲେଶ୍ୱର ଜିଲ୍ଲା ଛାତ୍ର ସଂଘର ସଭାପତି, ଭାରତୀୟ ଗଣତାନ୍ତ୍ରିକ ଯୁବ ଫେଡେରେସନର ସଭ୍ୟ ରୂପେ ମଧ୍ୟ କାର୍ଯ୍ୟ କରିଥିଲେ । ୨୦୧୭ ମସିହା ଫେବୃଆରୀ ୧୫ତାରିଖରେ ତାଙ୍କର ନିଧନ ହୋଇଥିଲା ।

## କଳାକୃତି 
ରାଜ୍ୟ ତଥା ରାଜ୍ୟ ବାହାରେ ବହୁସ୍ଥାନରେ ଅନନ୍ତଙ୍କ କଳାକୃତି ସ୍ଥାନ ପାଇଛି :
* ପାଟନା ରାଜଭବନ
* ବିଶ୍ୱଭାରତୀ ବିଶ୍ୱବିଦ୍ୟାଳୟ
* ଏକାଡେମୀ ଅଫ ଫାଇନ ଆର୍ଟସ, କଲିକତା
* ଇଣ୍ଡିଆ ଟବାକୋ କମ୍ପାନୀ, ପାଟନା
* ନ୍ୟାସନାଲ ଗ୍ୟାଲେରି ଅଫ ମଡର୍ଣ୍ଣ ଆର୍ଟ, ନୂଆଦିଲ୍ଲୀ
* ଭାସ୍କର୍ଯ୍ୟ ଉଦ୍ୟାନ, ଜମ୍ମୁ କାଶ୍ମୀର
* ଅର୍ବାନ କମିଶନ, ଦିଲ୍ଲୀ
* ଓଡ଼ିଶା ବିଧାନ ସଭା

## ସାହିତ୍ୟକୃତି 
* ସ୍ୱରାଜର ସ୍ୱପ୍ନ(କ୍ଷୁଦ୍ରଗଳ୍ପ ସଂକଳନ)
* ହେମର କାହାଣୀ(ଗୀତିକବିତା ସଂକଳନ)

## ସମ୍ମାନ ଓ ପୁରସ୍କାର 
* ଓଡ଼ିଶା ଲଳିତ କଳା ଏକାଡେମୀ ସମ୍ମାନ- (୧୯୬୨-୬୩)
* ଧର୍ମପଦ ପୁରସ୍କାର - ୨୦୦୨ 

## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଫ୍ଲୁସିଟୋସିନ

**ଫ୍ଲୁସିଟୋସିନ** (ଇଂରାଜୀ ଭାଷାରେ **Flucytosine** ବା **5-fluorocytosine** ବା **5-FC**) ଏକ କବକରୋଧୀ ଔଷଧ (antifungal medication) ସାଂଘାତିକ କାଣ୍ଡିଡା ସଂକ୍ରମଣ (*Candida* infection) ଓ କ୍ରିପ୍ଟୋକ‌କୋସିସ (cryptococcosis) ସଂକ୍ରମଣରେ ଏହା ଆମ୍ପୋଟେରିସିନ ବି (amphotericin B) ସ‌ହିତ ଦିଆଯାଏ । କ୍ରୋମୋମାଇକୋସିସ (chromomycosis) ରୋଗରେ ଏହା ଏକ‌କ ଭାବରେ ଦିଆଯାଇପାରେ ବା ଅନ୍ୟାନ୍ୟ କବକରୋଧୀ ଔଷଧ ସ‌ହିତ ଦିଆଯାଇପାରେ ।

ଫ୍ଲୁସିଟୋସିନର ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ (bone marrow suppression), ଅରୁଚି, ତରଳ ଝାଡ଼ା, ବାନ୍ତି ଓ ସାଇକୋସିସ (psychosis) ଇତ୍ୟାଦି ହୋଇପାରେ । ଆନାଫାଇଲାକ୍‌ସିସ anaphylaxis ଓ ଅନ୍ୟାନ୍ୟ ଆଲର୍ଜି ପ୍ରତିକ୍ରିୟା allergic reactions ସାମୟିକ ଦେଖାଯାଇପାରେ ।  ଗର୍ଭାବସ୍ଥାରେ ଶିଶୁ ପ୍ରତି ବିପଦ ବିଷୟରେ ସ୍ପଷ୍ଟ ଚିତ୍ର ନାହିଁ । ଫ୍ଲରିନେଟେଡ ପାଇରିମିଡିନ ଆନାଲଗ (pyrimidine analogue) ଶ୍ରେଣୀର ଫ୍ଲୁସିଟୋସିନ ଏକ ଔଷଧ । ଏହା କବକ ଭିତରେ ଫ୍ଲୋରୋୟୁରାସିଲରେ (fluorouracil) ପରିବର୍ତ୍ତିତ ହୋଇ ତାହାର ପ୍ରୋଟିନ (protein) ତିଆରି ସାମର୍ଥ୍ୟକୁ ଅବରୋଧ କରିଦିଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ରେ ଏକ ଦିନ ଡୋଜର ମୂଲ୍ୟ ଯୁକ୍ତରାଷ୍ଟ୍ର ଆମେରିକାରେ ଏହାର  ପ୍ରାୟ ୨୦୦୦ ଆମେରିକୀୟ ଡଲାର ଓ ଇଂଲଣ୍ଡରେ ୨୨ ଆମେରିକୀୟ ଡଲାର । ବିକାଶଶୀଳ ଦେଶମାନଙ୍କରେ ଏହା ପ୍ରାୟ ମିଳେନାହିଁ ।

## ଆଧାର 
ଶ୍ରେଣୀ:ଔଷଧ
ଫ୍ଲୁକୋନାଜୋଲ

**ଫ୍ଲୁକୋନାଜୋଲ** (ଇଂରାଜୀ ଭାଷାରେ **Fluconazole**) ଏକ କବକରୋଧୀ ଔଷଧ (antifungal medication) ଯାହା ଅନେକ ଗୁଡ଼ିଏ କବକ ସଂକ୍ରମଣ (fungal infections) ନିମନ୍ତେ ବ୍ୟବ‌ହାର କାରାଯାଏ । ଏହି ରୋଗମାନଙ୍କ ନାମ ଯଥାକ୍ରମେ କାଣ୍ଡିଡିଆସିସ (candidiasis), ବ୍ଲାସ୍ଟୋମାଇକୋସିସ (blastomycosis), କ‌କସିଡିଓମାଇକୋସିସ (coccidiodomycosis), କ୍ରିପ୍ଟୋକ‌କୋସିସ (cryptococcosis), ହିସ୍ଟୋପ୍ଲାଜ୍ମୋସିସ (histoplasmosis), ଡର୍ମାଟୋଫାଇଟୋସିସ (dermatophytosis), ଓ ପିଟିରିଆସିସ ଭରସିକଲର (pityriasis versicolor). କାଣ୍ଡିଡିଆସିସର କେତେକ ସଙ୍କଟାପନ୍ନ ଅବସ୍ଥା ଯେପରିକି ଅଙ୍ଗ ପ୍ରତିରୋପଣ (organ transplantation), ଅଳ୍ପ ଓଜନର ଶିଶୁ ଓ ଅଳ୍ପ ରକ୍ତ ନିଉଟ୍ରୋଫିଲ ଥିଲେ (low blood neutrophil counts) ଏହି ଔଷଧ ପ୍ରତିଷେଧ ଭାବରେ ଦିଆଯାଏ । ଏହା ଶିରାଭ୍ୟନ୍ତରରେ (injection into a vein) ବା ପାଟିରେ ଦିଆଯାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ୦.୦୫ରୁ ୦.୧୦ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ।

## ଆଧାର 
ଶ୍ରେଣୀ:ଔଷଧ
କଲ୍ଟିଭେଟର୍

କଲ୍ଟିଭେଟର୍ ହେଉଛି ଏପରି ଏକ କୃଷି ଉପକରଣ ଯାହାକୁ ମାଧ୍ୟମିକ କର୍ଷଣ କାର୍ଯ୍ୟରେ ବ୍ୟବହାର କରାଯାଏ |  

## ଆଧାର 
# ଉପରକୁ ଯାଆନ୍ତୁ↑ "Howard, Arthur Clifford (1893–1971)" . *Australian Dictionary of Biography – Online Edition*. Australian National University. 1983. Retrieved 2007-07-12.
# ↑ ଏହି ଯାଏ ଉପରକୁ ଯାଆନ୍ତୁ:୨.୦ ୨.୧ Langmore, Diane (1983). "Howard, Arthur Clifford (1893–1971)" . *Australian Dictionary of Biography – Online Edition*. Australian National University. Retrieved 2007-07-12.
# ଉପରକୁ ଯାଆନ୍ତୁ↑ "The Howard Rotavator" . 2007-02-03. Retrieved 2007-07-12.
# ଉପରକୁ ଯାଆନ୍ତୁ↑ "Machinery Manufacturers - Secondary Tillage" . Worldwide Agricultural Machinery and Equipment Directory. 2006-11-14. Retrieved 2007-07-12.
୪-ଆମିନୋସାଲିସିଲିକ ଏସିଡ

**୪-ଆମିନୋସାଲିସିଲିକ ଏସିଡ** (ଇଂରାଜୀ ଭାଷାରେ **4-Aminosalicylic acid** ଅନ୍ୟ ନାମ '''*para*-aminosalicylic acid** ବା **PAS''') ଏକ ଆଣ୍ଟିବାୟୋଟିକ (:en:antibiotic|) ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ବିଶେଷତଃ ଏହା ଔଷଧରୋଧୀ ଯକ୍ଷ୍ମା (drug resistant tuberculosis) ରୋଗରେ ଅନ୍ୟାନ୍ୟ ଯକ୍ଷ୍ମା ନିବାରକ ଔଷଧ (antituberculosis medications) ସ‌ହିତ ଦିଆଯାଏ । ଅଲସରେଟିଭ କୋଲାଇଟିସ ଓ କ୍ରନ୍ସ ଡିଜିଜ (Crohn's disease) ଭଳି ଇନଫ୍ଲାମେଟରି ବାୱେଲ ଡିଜିଜ (inflammatory bowel disease) ମାନଙ୍କରେ ସଲଫାସାଲାଜିନ (sulfasalazine) ପରେ ଦ୍ୱିତୀୟ ଧାଡ଼ିର ଔଷଧ ରୂପେ ୪-ଆମିନୋସାଲିସିଲିକ ଏସିଡ ବ୍ୟବ‌ହାର କରାଯାଏ । ଏହାକୁ ପାଟିରେ ଦିଆଯାଏ&nbsp;।

୪-ଆମିନୋସାଲିସିଲିକ ଏସିଡ ପ୍ରଥମେ ସନ ୧୯୦୨ରେ ତିଆରି ହୋଇଥିଲା ଓ ସନ ୧୯୪୩ରେ ଚିକିତ୍ସା ନିମନ୍ତେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୦୫ରେ ଯକ୍ଷ୍ମା ରୋଗ ନିମନ୍ତେ ଏହାର ଏକ କୋର୍ଷର ମୂଲ୍ୟ ପ୍ରାୟ ୨୭୦୦ ଆମେରିକୀୟ ଡଲାର ଥିଲା ।

## ଆଧାର 
ଶ୍ରେଣୀ:ଔଷଧ
ମୌସୁମୀ ପରିଡ଼ା

**ମୌସୁମୀ ପରିଡ଼ା** (ଜନ୍ମ: ୧୯ ଜୁନ ୧୯୭୫) ଜଣେ ଅଧ୍ୟାପିକା ଓ ଓଡ଼ିଆ ସାହିତ୍ୟିକା । ସେ ଗଳ୍ପ, ଉପନ୍ୟାସ, କବିତା ଓ ପ୍ରବନ୍ଧ ଆଦି ସାହିତ୍ୟ ରଚନା କରିଛନ୍ତି । ଓଡ଼ିଆ ବ୍ୟତୀତ ହିନ୍ଦୀ ଏବଂ ଇଂରାଜୀ ସାହିତ୍ୟରେ ମଧ୍ୟ ସେ ସାହିତ୍ୟ ରଚନା କରିଛନ୍ତି ।

## ଜୀବନୀ 
### ପ୍ରାରମ୍ଭିକ ଜୀବନ 
ସେ ଓଡ଼ିଶାର ଜଗତସିଂହପୁର ଜିଲ୍ଲାସ୍ଥିତ ଅଲଣାହାଟଠାରେ ୧୯୭୫ ଜୁନ ୧୯ରେ ଜନ୍ମନେଇଥିଲେ  । 

## ସାହିତ୍ୟ ରଚନା 
ସେ ସ୍କୁଲଜୀବନରୁ କବିତା ଲେଖିବା ଆରମ୍ଭ କରିଥିଲେ । ପ୍ରଥମ କବିତା ଅଲଣାହାଟ ସ୍କୁଲରେ ପଢ଼ୁଥିବା ବେଳେ,ସ୍କୁଲ ପତ୍ରିକା *ପାରିଜାତ*ରେ ପ୍ରକାଶ ପାଇଥିଲା । ସେ ପେଶାରେ ଜଣେ ଅଧ୍ୟାପିକା ।

### କବିତା ସଂକଳନ 
* ପ୍ରତୀକ୍ଷାର ଅନ୍ତେ - ବିଦ୍ୟାପୁରୀ
* ଅନ୍ତଃସ୍ୱର ଏକ ସ୍ୱପ୍ନ ବିଳାସୀର
### ଗଳ୍ପ ସଂକଳନ 
* ସମର୍ପିତା (୧୯୯୪)
* ଯାଯାବରର ଘର (୨୦୦୫)
* ଶିଉଳିର ଛାଇ (୨୦୦୮)
* ଉହ୍ୟ ଅନୁରାଗ
* ପରାଜିତ ସ୍ୱପ୍ନ - ୨୦୧୩
* ଅଗଳ୍ପ ଗଳ୍ପ - ୨୦୧୫
* ସ୍ୱୀକାରୋକ୍ତି - ୨୦୧୬
* ସିକ୍ତ କବରୀ - ୨୦୧୭
* ପନ୍ଦରଟି ଫଗୁଣ
* ଈଶ୍ୱରଙ୍କୁ ଭେଟିଲା ପରେ (୨୦୧୮)
* ଉପନ୍ୟାସର ଶେଷ ପାରା (୨୦୧୮)
* ମୌସୁମୀ ପଞ୍ଚାଶିକା (୨୦୨୦)
* ଦେହର ମହାଭାରତ
* ରେମୋରା (୨୦୨୧)
### ଉପନ୍ୟାସ 
* ଓ ପକ୍ଷାନ୍ତର
* ମୁହୁର୍ତ୍ତର ନାଦ
* ନିଃଶବ୍ଦ ଜୁଆର
* ପରଶମଣି
* ଆଲବମ୍-ଆଇସକ୍ରିମ୍-ଆଇନା
* ବିପ୍ଲବୀ ଈଶ୍ବର
* ଅମୁହାଁ ଦେଉଳ

### ପ୍ରବନ୍ଧ ସଂକଳନ 
* ବିଭୀଷିକାମୟ କରୋନା (୨୦୨୦)
### ଇଂରାଜୀ କବିତା ସଂକଳନ 
* ଦ ଫ୍ଲୁଟ (ସିମ୍ବଲ ଅଫ ଲଭ) (The Flute (*Symbol of Love*))
### ଇଂରାଜୀ ଗଳ୍ପ ସଂକଳନ 
* ଆନ ଇଲ୍ୟୁଜନ (An Illusion)

## ସମ୍ମାନ ଓ ପୁରସ୍କାର 
* ବିଷ୍ଣୁପ୍ରିୟାଦେବୀ ସ୍ମୃତି ସମ୍ମାନ
* କୁଞ୍ଜବିହାରୀ ଉପନ୍ୟାସ ପୁରସ୍କାର
* ପଶ୍ଚିମା ଉପନ୍ୟାସ ସମ୍ମାନ
* କେଦାରନାଥ ଗବେଷଣା ପୁରସ୍କାର - ୨୦୧୪ 
* ରାଜଧାନୀ ପୁସ୍ତକମେଳା ଗଳ୍ପ ସମ୍ମାନ - ୨୦୧୬(କ୍ଷୁଦ୍ରଗଳ୍ପ *ସ୍ୱୀକାରୋକ୍ତି* ପାଇଁ)

## ଆଧାର 
ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଗ୍ରିସିଓଫଲଭିନ

**ଗ୍ରିସିଓଫଲଭିନ** (ଇଂରାଜୀ ଭାଷାରେ **Griseofulvin**) ଏକ କବକରୋଧୀ ଔଷଧ (antifungal medication ଯାହା ଅନେକ ପ୍ରକାରର ଡର୍ମାଟୋଫାଇଟିସ (dermatophytoses) ବା **ringworm**) ବା ଯାଦୁ ରୋଗର ଚିକିତ୍ସାରେ ବ୍ୟବ‌ହାର କରାଯାଏ&nbsp;।  

ଗ୍ରିସିଓଫଲଭିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା (allergic reactions), ଅଇ, ତରଳ ଝାଡ଼ା, ମୁଣ୍ଡବଥା, ନିଦ୍ରାସମସ୍ୟା ଓ ଥକ୍କା ଅନୁଭବ ଇତ୍ୟାଦି ଲକ୍ଷଣ ଦେଖାଯାଏ ।  ପରଫିରିଆ (porphyria) ଓ ଯକୃତ ଫେଲ (liver failure) ରୋଗରେ ଏହା ଦିଆଯାଏ ନାହିଁ&nbsp;। କବକର ମାଇଟୋସିସ (mitosis) ପ୍ରଣାଳୀରେ ଏହା ବାଧା ସୃଷ୍ଟି କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ୦.୦୫ରୁ ୦.୧୮ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୧୦୦ରୁ ୨୦୦ ଡଲାର ।

## ଆଧାର 
ଶ୍ରେଣୀ:ଔଷଧ
ଡେଲାମାନିଡ

{{Infobox drug
| IUPAC_name = (2*R*)-2-Methyl-6-nitro-2-[(4-{4-[4-(trifluoromethoxy)phenoxy]-1-piperidinyl}phenoxy)methyl]-2,3-dihydroimidazo[2,1-*b*][1,3]oxazole
| image = Delamanid.svg
| width = 325
| alt = 
| caption = 

| tradename = Deltyba
| Drugs.com = 
| MedlinePlus = 
| pregnancy_AU = 
| pregnancy_US = 
| pregnancy_category = 
| legal_AU = 
| legal_CA = 
| legal_UK = 
| legal_US = 
| legal_status = Rx-only
| routes_of_administration = by mouth (film-coated tablets)

| bioavailability = 
| protein_bound = ≥99.5%
| metabolism = in plasma by albumin, in liverby CYP3A4 (to a lesser extent)
| elimination_half-life = 30–38 hours
| excretion = not excreted in urine

| CAS_number = 681492-22-8
| ATCvet = 
| ATC_prefix = J04
| ATC_suffix = AK06
| PubChem = 6480466
| DrugBank = 
| ChemSpiderID = 4981055
| ChEMBL = 218650
| synonyms = OPC-67683
| KEGG = D09785
| UNII = 8OOT6M1PC7

| C = 25 | H = 25 | F = 3 | N = 4 | O = 6
| molecular_weight = 534.48 g/mol
| smiles = FC(F)(F)Oc5ccc(OC4CCN(c3ccc(OC[C@@]2(Oc1nc(cn1C2)[N+]([O-])=O)C)cc3)CC4)cc5
| StdInChI = 1S/C25H25F3N4O6/c1-24(15-31-14-22(32(33)34)29-23(31)38-24)16-35-18-4-2-17(3-5-18)30-12-10-20(11-13-30)36-19-6-8-21(9-7-19)37-25(26,27)28/h2-9,14,20H,10-13,15-16H2,1H3/t24-/m1/s1
| StdInChIKey = XDAOLTSRNUSPPH-XMMPIXPASA-N
}}

**ଡେଲାମାନିଡ** (ଇଂରାଜୀ ଭାଷାରେ**Delamanid**, ବିକ୍ରୟ ନାମ **ଡେଲଟିବା**/**Deltyba**) ଏକ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ଦିଆଯାଏ ।  ନିର୍ଦ୍ଦିଷ୍ଟ ଭାବରେ ଏହା ବ‌ହୁ ଔଷଧ ପ୍ରତିରୋଧୀ ଯକ୍ଷ୍ମା (multidrug-resistant tuberculosis) ରୋଗରେ ଅନ୍ୟାନ୍ୟ ଯକ୍ଷ୍ମାବିରୋଧୀ ଔଷଧମାନଙ୍କ (antituberculosis medication) ସ‌ହିତ ବ୍ୟବ‌ହୃତ ହୁଏ । ଏହି ଔଷଧ ପାଟିରେ ଦିଆଯାଏ ।

ଡେଲାମାନିଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ମୁଣ୍ଡବୁଲା ଓ ଅଇ ଇତ୍ୟାଦି ଲକ୍ଷଣ ଦେଖାଯାଏ । ଏହାର ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଲମ୍ବା କ୍ୟୁଟି (QT prolongation) ହୋଇପାରେ । ମାଇକୋଲିକ ଏସିଡ (mycolic acid) ପ୍ରସ୍ତୁତିକୁ ଡେଲାମାନିଡ ଅବରୋଧ କରି ଜୀବାଣୁ କୋଷାବରଣ (cell wall) ତିଆରିରେ ବାଧା ସୃଷ୍ଟି କରେ ।

ଡେଲାମାନିଡ ସନ ୨୦୧୪ରେ ୟୁରୋପ, ଜାପାନ ଓ ଦକ୍ଷିଣ କୋରିଆରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତିପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୬ରେ ସ୍ଟପ ଟିବି ପାର୍ଟନରସିପ (Stop TB Partnership) ସଂସ୍ଥା ଶହେଟି ଦେଶ ସ‌ହିତ ଏକ ଚୁକ୍ତି ସ୍ୱାକ୍ଷର କରିଥିଲେ ଯେଉଁଥିରେ ୬ ମାସ ନିମନ୍ତେ ଏହା ମୂଲ୍ୟ ୧୭୦୦ ଆମେରିକୀୟ ଡଲାର ରହିବ ବୋଲି ସ୍ୱିକୃତ ହୋଇଥିଲା ।

## ଆଧାର 
ଶ୍ରେଣୀ:ଔଷଧ
ଏଥିଓନାମାଇଡ

**ଏଥିଓନାମାଇଡ** (ଇଂରଜୀ ଭାଷାରେ **Ethionamide**) ଏକ ଆଣ୍ଟିବାୟୋଟିକ ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ଏହା ବିଶେଷତଃ ବ‌ହୁ ଔଷଧ ପ୍ରତିରୋଧୀ ଯକ୍ଷ୍ମା (multidrug-resistant tuberculosis) ରୋଗରେ ଅନ୍ୟାନ୍ୟ ଯକ୍ଷ୍ମା ବିରୋଧୀ ଔଷଧ (antituberculosis medications) ସ‌ହିତ ଦିଆଯାଏ । 

ଏଥିଓନାମାଇଡର ଅତ୍ୟଧିକ ପାର୍ଶ୍ୱ ପ୍ରତିକ୍ରିୟା ଅଛି । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ପେଟ ଯନ୍ତ୍ରଣା (abdominal pain) ଓ ଅରୁଚି ଆଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ହେପାଟାଇଟିସ ଓ ଅବସାଦ ଦେଖାଯାଏ । ଯକୃତ ସମସ୍ୟା (liver problems) ଥିଲେ ଏହା ବ୍ୟବ‌ହାର କରିବା ଉଚିତ ନୁହେଁ । ଗର୍ଭାବସ୍ଥାରେ ଏହାର ନିରାପତ୍ତା ମଧ୍ୟ ଅଜ୍ଞାତ ଅଛି ।  ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ହୋଲସେଲ ମୂଲ୍ୟ ୫.୯୪ରୁ ୨୪.୧୨ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ପଇସା

**ପଇସା** ଏକ ଛୋଟ,ସପାଟ, ସାଧାରଣତଃ ଧାତୁ କିମ୍ବା ପ୍ଲାଷ୍ଟିକ ଗୋଲ ଜିନିଷ ଅଟେ । ମୁଖ୍ୟ ରୂପେ କାନୁନୀ ନିବିଦା ମାଧ୍ୟମରେ ବ୍ୟବହାର କରାଯାଇଥାଏ । ଏହା ଓଜନ ଅନୁସାରେ ଖୁବ ହାଲୁକା ଅଟେ ଏବଂ ବ୍ୟାପାର ପାଇଁ ମଧ୍ୟ ଖୁବ୍ ସୁବିଧା ଜନକ ହୋଇଥାଏ । ଏହା ବହୁ ସମୟ ଥର ସରକାରଙ୍କଦ୍ୱାରା ଜାରି କରାଯାଇଥାଏ ।

ପଇସା ସାଧାରଣତଃ ଧାତୁ କିମ୍ବା (ମିଶ୍ର ଧାତୁ) ହୋଇଥାଏ, ଏବଂ କେବେ କେବେ ସିନ୍ଥୋଟିକ ସାମଗ୍ରିରୁ ତିଆରି ହୋଇଥାଏ । ଏହା ମୁଖ୍ୟାତଃ "ଡିସ୍କ (ଗଣିତ)ର ଆକାର ରହିଥାଏ । ମୂଲ୍ୟବାନ ଧାତୁରୁ ପ୍ରସ୍ତୁତ ପଇସା ବଡ଼ ମାତ୍ରାରେ "ବୁଲିୟନ ପଇସା" ଏସ୍ ରୂପେ ସଂଗ୍ରହିତ ହୋଇଥାଏ । ମୁଦ୍ରା ରୂପେ ବ୍ୟବହାର କରାଯାଉଥିବା ଅନ୍ୟ ପଇସା, ବ୍ୟାଙ୍କ ନୋଟ ସହିତ ଚାଲିଥାଏ । ସାଧାରଣତଃ ସଞ୍ଚଳନ (ଅର୍ଥାତ ବୁଲିୟନ ପଇସାକୁ ଛାଡି)ରେ ସର୍ବୋଚ୍ଚ ମୁଲ୍ୟର ପଇସା ସବୁଠାରୁ କମ ମୁଲ୍ୟର ନୋଟଠାରୁ କମ ଅଟେ । ପୂର୍ବ ୬ ବର୍ଷରେ , ପ୍ରଚଳନ ପଇସାର ଅଙ୍କିତ ମୂଲ୍ୟ କେବେ କେବେ ଧାତୁର ମୂଲ୍ୟରୁ କମ ହୋଇଥାଏ । 

ଉଦାହରଣ:- ମୂଦ୍ରାସ୍ଫୀତି କାରଣରୁ ଯଦି ଅନ୍ତର ମହତ୍ୱପୂର୍ଣ ହୋଇଯାଏ, ତ' ଜାରୀ କରୁଥିବା ପ୍ରାଧିକରଣ ଏହି ପଇସାକୁ ସଞ୍ଚଳନରୁ ଫେରାଇ ଅଣିବାର ନିର୍ଣୟ ନେଇପାରନ୍ତି । ସମ୍ଭବତଃ ଏକ ଅଲଗା ସରଞ୍ଚନା ସହିତ ନୂତନ ସମକକ୍ଷ ଜାରୀ କରୁଛନ୍ତି ।
ପଦାର୍ଥ

ନିତିଦିନିଆ ଜୀବନରେ ପ୍ରଚୀନ ପଦାର୍ଥ ବିଜ୍ଞାନ ଅନୁଯାୟୀ, ଯେ କୌଣସି ଏକ ବସ୍ତୁ ଯାହାର ବସ୍ତୁତ୍ୱ ଥାଏ ଏବଂ ସ୍ଥାନ ଅଧିକାର କରେ, ତାହାକୁ ପଦାର୍ଥ କୁହାଯାଏ । ଏଥିରେ ପରମାଣୁ ଓ ଏହାଦ୍ୱାରା ଗଠିତ ଯେକୌଣସି ବସ୍ତୁ ଅନ୍ତର୍ଭୁକ୍ତ ଥାଏ, ମାତ୍ର କୌଣସି ପ୍ରକାରର ଶକ୍ତି ତ‌ଥା ତରଙ୍ଗ ଯଥା: ଆଲୋକ କିମ୍ବା ଧ୍ୱନି ନୁହେ ।  ମାତ୍ର ସାଧାରଣତଃ (ଆଧୁନିକ) ପଦାର୍ଥ ବିଜ୍ଞାନରେ, ପଦାର୍ଥ ଏକ ମୂଳ ଧାରଣା ନୁହେ, କାରଣ ଏହାର ଏକ ସର୍ବସାଧାରଣ ଅର୍ଥ ହେଉଛି ଭ୍ରାନ୍ତିଜନ‌କ (elusive): ପରମାଣୁର ପ୍ରାଥମିକ ତ‌ତ୍ତ୍ୱ ବ୍ୟକ୍ତିଗତ ଭାବେ ସ୍ଥାନ ନ ନେଇପାରେ, ମାତ୍ର ବସ୍ତୁତ୍ୱହୀନ ଅଣୁ ଏକାଠି ହୋଇ ଏକ ବସ୍ତୁ ଗଠନ କରିପାରନ୍ତି, ଯାହାର କି ବସ୍ତୁତ୍ୱ ଥାଏ (ଯେତେବେଳେ ଏହା ସ୍ଥିର ଥାଏ ।

ସମସ୍ତ ନିତିଦିନିଆ ବସ୍ତୁ ଯାହାକୁ ଆମେ ଛୁଇଁପାରୁ ତାହା ପରମାଣୁଦ୍ୱାରା ଗଠିତ । ଏହି ସାଧାରନ ପାରମାଣବିକ ବସ୍ତୁ ମୌଳିକ ଭାବେ ପରମାଣୁଦ୍ୱାରା ଗଠିତ । ଏହି ସାଧାରଣ ପାରମାଣବିକ ବସ୍ତୁ ସୂକ୍ଷ୍ମାଣୁ ଯଥା- ମୁଖ୍ୟତଃ ଏକ ପ୍ରୋଟୋନ ଓ ନ୍ୟୁଟ୍ରନ୍‌ର ନ୍ୟଷ୍ଟି ଓ ଘୂର୍ଣ୍ଣାୟମାନ ଇଲେକ୍‌ଟ୍ରନ୍‌ର ସ‌ହଭାଗିତାରୁ ସୃଷ୍ଟି ହୋଇଥାଏ ।
 

## ଆଧାର
ଲିନେଜୋଲିଡ

{{drugbox
| Verifiedfields = changed
| Watchedfields = changed
| verifiedrevid = 415028406
| IUPAC_name = (*S*)-*N*-({3-[3-fluoro-4-(morpholin-4-yl)phenyl]-2-oxo-1,3-oxazolidin-5-yl}methyl)acetamide
| image = Linezolid.svg
| alt = Skeletal formula of linezolid
| image2 = Linezolid-from-xtal-2008-3D-balls.png
| drug_name = 

| pronounce   =  , 
| tradename = Zyvox, Zyvoxid, others
| Drugs.com = 
| MedlinePlus = a602004
| licence_US = Linezolid
| pregnancy_AU = C
| pregnancy_US = C
| legal_AU = S4
| legal_CA = Rx-only
| legal_UK = POM
| legal_US = Rx-only
| routes_of_administration = intravenous infusion, by mouth

| bioavailability = ~100% (oral)
| protein_bound = Low (31%)
| metabolism = liver (50–70%, CYP not&nbsp;involved)
| elimination_half-life = 4.2–5.4 hours (shorter in children)
| excretion = non-kidney, kidney, and fecal

| CAS_number_Ref = 
| CAS_number = 165800-03-3
| ATC_prefix = J01
| ATC_suffix = XX08
| PubChem = 441401
| DrugBank_Ref = 
| DrugBank = DB00601
| ChemSpiderID_Ref = 
| ChemSpiderID = 390139
| NIAID_ChemDB = 070944
| UNII_Ref = 
| UNII = ISQ9I6J12J
| KEGG_Ref = 
| KEGG = D00947
| ChEMBL_Ref = 
| ChEMBL = 126

| C=16 | H=20 | F=1 | N=3 | O=4
| molecular_weight = 337.346&nbsp;g/mol
| smiles = O=C1O[C@@H](CNC(=O)C)CN1c3cc(F)c(N2CCOCC2)cc3
| StdInChI_Ref = 
| StdInChI = 1S/C16H20FN3O4/c1-11(21)18-9-13-10-20(16(22)24-13)12-2-3-15(14(17)8-12)19-4-6-23-7-5-19/h2-3,8,13H,4-7,9-10H2,1H3,(H,18,21)/t13-/m0/s1
| StdInChIKey_Ref = 
| StdInChIKey = TYZROVQLWOKYKF-ZDUSSCGKSA-N
}}

**ଲିନେଜୋଲିଡ** (ଇଂରାଜୀ ଭାଷାରେ **Linezolid**) ଏକ ଆଣ୍ଟିବାୟୋଟିକ (antibiotic) ଯାହା ଅନ୍ୟାନ୍ୟ ଆଣ୍ଟିବାୟୋଟିକ ପ୍ରତିରୋଧୀ (resistant) ଗ୍ରାମ ପଜିଟିଭ ଜୀବାଣୁ (Gram-positive bacteria) ସଂକ୍ରମଣରେ (infection) ଦିଆଯାଏ । ମୂଖ୍ୟତଃ ଚର୍ମ ସଂକ୍ରମଣ ଓ ନିମୋନିଆ ରୋଗରେ ଦିଆଯିବା ସ‌ହିତ ଔଷଧ ପ୍ରତିରୋଧୀ ଯକ୍ଷ୍ମା (drug resistant tuberculosis) ତ‌ଥା ଅନ୍ୟାନ୍ୟ ଅନେକ ସଂକ୍ରମଣରେ ଏହି ଔଷଧ ଦିଆଯାଏ । ଏହା ପାଟିରେ ଓ ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ । ଏହା ସବୁ ବୟସର ଲୋକଙ୍କୁ ଓ ଯକୃତ ରୋଗ (liver disease) ତ‌ଥା ବୃକ୍‌କ ରୋଗ (poor kidney function) ଥିଲେ ମଧ୍ୟ ବ୍ୟବ‌ହାର କରିହୁଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ତରଳ ଝାଡ଼ା, ରାସ୍ ଓ ଅଇ ଇତ୍ୟାଦି ଲକ୍ଷଣ ଦେଖାଯାଏ ।

ଲିନେଜୋଲିଡ ଏକ ପ୍ରୋଟିନ ପ୍ରସ୍ତୁତି ବାଧାକାରୀ (protein synthesis inhibitor) ଯାହା ଜୀବାଣୁର ଜୈବ ପ୍ରୋଟିନ ପ୍ରସ୍ତୁତିର (produce protein) ଶକ୍ତିକୁ ପ୍ରଭାବିତ କରେ । ସନ ୨୦୧୪ ସୁଦ୍ଧା ଏହାର ଜୀବାଣୁ ଅବରୋଧ (bacterial resistance) କମ୍ ଅଛି । 

ଲିନେଜୋଲିଡ ସନ ୧୯୯୦ରେ ଆବିଷ୍କୃତ ହୋଇ ସନ ୨୦୦୦ରେ ସ୍ୱୀକୃତିପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ପ୍ରାୟ ୨.୯୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଦିନ ଡୋଜର ମୂଲ୍ୟ ସନ ୨୦୧୬ରେ ୧୩.୭୯ ଥିଲା । ଏହି ଔଷଧ ଶିରାଭ୍ୟନ୍ତର ଇଞ୍ଜେକସନ ଦେବା ପରେ ପାଟିରେ ଦେବାରୁ ଅନ୍ୟାନ୍ୟ ଔଷଧ ଯେପରିକି ଭାଙ୍କୋମାଇସିନ ଅପେକ୍ଷା ଖର୍ଚ୍ଚ କମ ହୁଏ । 

## ଆଧାର 
ଶ୍ରେଣୀ:ଔଷଧ
ସଲଫାଡକ୍‌ସିନ/ପାଇରିମେଥାମିନ

**ସଲଫାଡକ୍‌ସିନ/ପାଇରିମେଥାମିନ** (ଇଂରାଜୀ ଭାଷାରେ** Sulfadoxine/pyrimethamine**, ବିକ୍ରୟ ନାମ ଫାନ୍‌ସିଡାର/**Fansidar**) ଏକ ଯୁଗ୍ମ ଔଷଧ ଯାହା ମ୍ୟାଲେରିଆ ରୋଗର ଚିକିତ୍ସା ପାଇଁ ଦିଆଯାଏ । ଏହି ଯୁଗ୍ମ ଔଷଧରେ ସଲଫାଡକ୍‌ସିନ (sulfadoxine) ନାମ ଥିବା ଏକ ପ୍ରକାର ସଲଫୋନାମାଇଡ (sulfonamide) ଓ ପାଇରିମେଥାମିନ (pyrimethamine) ଭଳି ଏକ ପ୍ରୋଟୋଜୋଆ ବିରୋଧୀ (antiprotozoal) ଔଷଧ ଥାଏ । ଏହା ଆର୍ଟେସୁନେଟ ଭଳି ମ୍ୟାଲେରିଆ ବିରୋଧୀ (antimalarial medication ) ଔଷଧମାନଙ୍କ ସ‌ହିତ ଦିଆଯାଏ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ମ୍ୟଲେରିଆରେ ଫୋଲିନିକ ଏସିଡ (folinic acid) ବ୍ୟବ‌ହାରକୁ ଏହି ଔଷଧ ଅବରୋଧ କରି କାର୍ଯ୍ୟକାରୀ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୦.୦୮ରୁ  ୦.୩୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ଉପଲବ୍‌ଧ ନୁହେଁ । 

## ଆଧାର 
ଶ୍ରେଣୀ:ଔଷଧ
ଆର୍ଟେସୁନେଟ/ଆମୋଡିଆକୁଇନ

**ଆର୍ଟେସୁନେଟ/ଆମୋଡିଆକୁଇନ** (ଇଂରାଜୀ ଭାଷାରେ **Artesunate/amodiaquine**, ବିକ୍ରୟ ନାମ କ୍ୟାମୋକୁଇନ/**Camoquin**) ଏକ ଯୁଗ୍ମ ଔଷଧ ଯାହା ମ୍ୟାଲେରିଆ ରୋଗର ଚିକିତ୍ସାରେ ଦିଆଯାଏ । ବିଶେଷତଃ ଏହାକୁ ଆକ୍ୟୁଟ ବା ତୀବ୍ର ଅଣଜଟିଳ ପ୍ଲାଜମୋଡିଅମ ଫାଲସିପ୍ୟାରମ (*Plasmodium falciparum*) ମ୍ୟାଲେରିଆ ରୋଗରେ ଦେବାକୁ ସୁପାରିସ କରାଯାଏ । ଏହା ପାଟିରେ ଦିଆଯାଏ ।

ଡାକ୍ତରୀ ବ୍ୟବ‌ହାର ନିମନ୍ତେ ଆର୍ଟେସୁନେଟ/ଆମୋଡିଆକୁଇନ ସନ ୨୦୦୭ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ (generic medication) ବିକ୍ରୟ ହୁଏ । ସନ ୨୦୧୪ ସୁଦ୍ଧା ଏହା ଇଂଲଣ୍ଡ ଓ ଯୁକ୍ତରାଷ୍ଟ୍ର ଆମେରିକାରେ ବ୍ୟବସାୟୀକ ଭିତ୍ତିରେ ମିଳୁନାହିଁ ।

## ଆଧାର 
ଶ୍ରେଣୀ:ଔଷଧ